text:
“Baza shangazi” yambereye igisubizo
Mu ruganiriro ari kumwe n’abana be, Madeleine yari arimo abagaburira, akikiye umwe abandi bamukikije ubona ko bishimye, babara inkuru, baseka. Madeleine ati: “Kuva kera abana bange twaganiraga ibintu byinshi, bakanyisanzuraho. Ariko hari ikintu umutima wahoraga unsaba kubaganiriza nkabura aho ngihera. Icyo ni ikijyanye n’ubwangavu n’uburyo imibiri y’abageze muri icyo kigero ihinduka. Kubona aho mpera byari bingoye pe!”
Mu buzima busanzwe, Madeleine ni umwarimukazi mu mashuri abanza. Ni umubyeyi ugaragaza urugwiro rwinshi ku bantu bose, ariko byagera ku bana be bikaba akarusho. Nk’umubyeyi ufite abana b’abakobwa, Madeleine yatubwiye ko ari ingenzi cyane ko umubyeyi aganiriza abana be, kuko baba bakeneye amakuru ahagije ku myaka baba bagezemo. Gusa Madeleine byamubereye ingorabahizi igihe kirekire kuko yaburaga aho ahera. Ati: “N’ubwo umutima wange wakomezaga kunsunikira gutangira kubaganiriza ku mihindagurikire izababaho mu bwangavu bwabo, numvaga ntabona aho mpera nk’umubyeyi. Mu kinyarwanda bisa nka kirazira kubiganiraho, nyamara si byo.”
Igihe kimwe ari ku wa Gatandatu, Madeleine yicaye mu ruganiriro n’abana be, bamaze gufungurira hamwe nk’uko bisanzwe, bakomeza kwiganirira ari na ko bumva n’imiziki, kuko ngo abana be bayikunda cyane. Nuko bagiye kumva bumva ikirango kuri radiyo ngo: “Mugiye kumva ikiganiro Ni Nyampinga”! Madeleine ati: “Kuko habanjemo akaririmbo, abakobwa bange bahise baryoherwa, maze bahita bakomeza kumva ahongaho. Icyo gihe twumvise ibiganiro ngo byari byaraciyeho. Nuko tugeze aho twumva ngo bakiriye Shangazi, maze numva atangiye gusobanura ibimenyetso byerekana ubwangavu n’ubugimbi. Nti ‘Ahwiii!’ Bya bintu byari byarananiye kubaganiriza mbonye aho mbihera! Nuko ikiganiro kirangiye mpita mpera aho, ntangira kubabaza niba ibyo twumvise bari babizi.”
Kuva uwo munsi, Madeleine ngo ntiyigeze yongera gutuma umuryango we ucikwa n’ikiganiro “Ni Nyampinga”. Umwanya wa “Baza Shangazi” ngo ni wo wahindutse igihe cyo kuganira ku bwangavu n’ubugimbi kuri bo. Ariko ntibyaciriye aho. Madeleine amwenyura ati: “Nari narumvise ikiganiro “Ni Nyampinga” ariko sinari nzi ko n’ikinyamakuru kibaho. Nuko igihe kimwe mvuye mu kazi mu masaha ya saa sita, mbona umwana atahanye ikinyamakuru cyanditseho “Ni Nyampinga”. N’amatsiko menshi ndagifata ngo ndebe ibirimo, nuko mukugenda mpindura impapuro nshishamo amaso mbona ngeze ku rupapuro rwa ‘Baza Shangazi’! Nuko ndiyamira, mpita mpamagara umwe mu bana bange nti: “Sarli, nimuze murebe dore iki kinyamakuru na cyo kirimo ‘Baza Shangazi’”!
Kuva icyo gihe Madeleine yumvana ikiganiro “Ni Nyampinga” n’abana be, ndetse bagasomera hamwe ikinyamakuru, kugira ngo abone aho ahera abasobanurira ibijyanye n’ubuzima bw’imyororokere. Kandi ngo iyo bamubajije ibyo adashobora gusobanura neza, ajya kubisobanuza ku kigo nderabuzima baturanye, hanyuma akagaruka kubaha ibisubizo.
Liliane ni imfura ya Madeleine, akaba yemeza ko kuva nyina atangiye kubasobanurira bungutse byinshi ndetse binagura umubano bari bafitanye. Ati: “Nge nkijya mu mihango nabanje kubihisha. Ariko mama akoresheje ‘Baza Shangazi’, yansobanuriye ko bibaho ku bangavu bose ndetse anyigisha uko nkwiriye kwigirira isuku mu gihe ndi mu mihango. Ikindi ni uko byatumye nisanzura kuri mama cyane, ku buryo namubaza ikibazo kijyanye n’ubwangavu icyari cyo cyose.”


c: text/html

text:
Ikigo cy’ubushakashatsi n’iterambere ry’inganda (NIRDA) kiratangaza ko cyagennye inkunga yo kunganira inganda zitunganya imbuto n’imboga mu rugamba rwo kurushaho kunoza no kongera umusaruro w’ibikomoka ku mbuto n’imboga ku isoko.
Ni muri urwo rwego kuri uyu wa gatatu tariki 30 Ukwakira 2019, abahagarariye inganda zitandukanye zitunganya imbuto n’imboga bahuriye hamwe na NIRDA baganira ku bibazo bikigaragara mu mikorere ya bo, banaboneraho kwerekwa ibyo basabwa ngo bemererwe inkunga yabagenewe
Bimwe mu bibazo bagaragaje bagihura na byo, ni ukutagira igishoro gihagije, ikoranabuhanga rike, n’ubumenyi budahagije rimwe na rimwe.
Uwitwa Vuningoma Petit, uhagarariye rumwe mu nganda zitunganya urusenda, yagize ati:
“Ubushobozi bwo kunoza umusaruro ni buke, nta bushobozi bwo kurutunganya ku bwinshi dufite, tugemura hanze ariko urusenda ntiruhagije isoko. Inganda ni nke, gusa tugiye gupiganwa, tubonye amahirwe twakongera umusaruro tugahaza isoko”
Imibare ivuga ko 30% by’urusenda ruva ku isoko rupfa ubusa kuko rubikwa nabi rugapfa
Vuningomba akavuga ko mu ruganda rwe bakora toni imwe mu cyumweru bakaba bifuza gukora toni eshanu mu cyumweru.
Uwitwa Kankwanzi Anastasie, utunganyiriza inanasi mu karere ka Kirehe, we yagize ati:
“Kubona imashini ni cyo kibazo. NIRDA yokabyara iradufasha. Ku bujuje ibisabwa bazakemurirwa ibibazo. Abatazafatwa bo bazakomezanya ikibazo cy’igishoro”
Mu bushakashatsi buheruka gukorerwa ku nganda z’imbuto n’imboga mirongo itandatu (60) hirya no hino mu gihugu, bigaragara ko icyenda (9) zonyine muri zo ari zo zikonjesha ibyasaruwe
Uhagarariye ubwo bushakashatsi bwana Nsabimana Aimable, na we agaruka ku bibazo byagaragaye mu nganda, ati: “Toni 400 ni zo zongererwa agaciro gusa, kandi turashaka ko imboga n’imbuto zirushaho kongererwa agaciro. Inganda zitunganya imboga n’imbuto zikeneye inyunganizi ngo haboneke guhanga udushya, kandi hakenewe ubuvugizi abikorera bagashoramo”
Yongeraho, ati: “ibibazo ni igishoro kidahagije, isoko rikennye, gutunganya imbuto n imboga birabagora, bazitwara mu mifuka ntibabitware mu bikoresho byabigenewe, kubimenyekanisha kwa bo kuracyari hasi, n’ibisigazwa by’imbuto birabananira kubicunga.”
Mu rugamba rwo kurushaho gucogoza izo nzitizi zose, ubuyobozi bwa NIRDA butangaza ko bwateganije gushoramo amafaranga miliyoni maganatatu (300.000.000fr) ku bufatanye na banki y’u Rwanda itsura amajyambere BRD ku nguzanyo.
Kampeta Sayinzoga, Umuyobozi mukuru wa NIRDA yagize ati:
“Mu bigaragara hari ikibazo, turabafasha ikoranabuhanga riboneke, binyuze mu guhatana. Tuzafasha abazatsinda bose, ntidufite umubare ntakuka. Ibyo dutanga ku isoko ntibirenze 50% by’ibikenewe mu Rwanda.”
Yakomeje agira, ati: “Leta isanzwe ifasha muri iyi nzira yose yo gutunganya imboga n’imbuto. Twe twibanda cyane mu ikoranabuhanga ry’itunganya. Twifuza kongera imbaraga mu nzira yo gutunganya kuko ni yo ituma umusaruro w’ibituruka ku mbuto n’imboga uba mwiza.”
Bimwe mu bisabwa ngo uruganda runaka ruhabwe ku nkunga yagennywe, ni: ukugaragaza ibyangombwa byo gukorera mu Rwanda, kuba uruganda rumaze nibura imyaka ibiri rutunganya imbuto cg imboga, no kugaragaza ingengo y’imari yo gukomeza gukora bihamye.

robotstxt: allowed

filter: keep


text:
Abahimbaza Yubile basubiza amaso inyuma ariko batagamije kuba imbohe z’amateka ababaje. Bicuza ibyo batatunganyije mu gihe cyahise ariko bagambiriye kunoza ibihe barimo no gutegura ejo hazaza harushijeho kuba heza. Muri make, ikibazo nyamukuru dukwiye kwibaza mu gihe hahimbazwa Yubile y’imyaka 100 y’ubusaserdoti , ni iki gikurikira:
I. Kiliziya ikeneye abapadiri bameze bate? Icyo rubanda ibatezeho cyane ni iki muri iki gihe ?
Mu rwego rw’igihugu, Umunsi mukuru wo gusoza Yubile y’imyaka 1oo Abanyarwanda bambere bahawe isakramentu ry’Ubusaserdoti wabereye i Kabgayi kuri uyu wagatandatu taliki ya 7/10/2017. Wabimburiwe n’igitambo cya misa cyakurikiwe n’ibirori byiza, n’ubwo imvura yabaye karogoya bityo zimwe mu ndirimbo n’imbyino bikaburizwamo.
Televiziyo y’u Rwanda(TVR) yagize neza kuduha natwe turi kure amahirwe yo kubikurikirana. Twiboneye uko Abasaserdoti bari bakeye, abakristu twabonaga batewe ishema no kwizihiza abapadiri babo na Yezu Kristu wabatoye.
Hagaragaye abashyitsi banyuranye, ari abaturutse mu bihugu duturanye , ari abo mu nzego z’ubutegetsi ndetse habayeho n’akarusho k’uko umushyitsi mukuru w’ibi birori yabaye bwana Paul Kagame, Perezida w’u Rwanda wacyuye igihe taliki ya 3 Kanama 2017 ariko agakomeza kwihambira ku ntebe y’ubutegetsi ngo kugeza igihe azapfira.
II. Amagambo yahavugiwe akwiye gusesengurwa , ubutumwa yatangaga bukumvikana neza.
Abantu bane nibo bahawe umwanya wo gukora imbwirwaruhame.
1.Habanje Umugabo n’umugore bavuze mu izina ry’umuryango w’abakristu .Bagerageje kwerekana ibibazo bisanzwe bibangamiye umuryango muri iki gihe . Icyakora batinye gukomoza ku bibazo karundura bibangamiye umuryango kandi bituruka ku butegetsi bubi. Birinze rwose kuvuga imiryango yashenywe burundu n’imibare ihanitse y’abo akadobo kumiye ku mutwe bagemurira abahejejwe mu buroko; iyahungabanyijwe n’ukuburirwa irengero kwa hato na hato; igeze ku buce kubera urwikekwe rudasanzwe rwabibwe mu ngo n’imiryango; iyanamye ku gasozi kubera ugusenyerwa amazu na Leta wagira ngo yihaye inshingano yo guhima wabaturage ; iyasuhutse kubera inzara ya Nzaramba yaturutse kuri politiki mbisha yo guhatirwa guhinga igihingwa kimwe, kurandurirwa imyaka no kwamburwa ubutaka; imiryango yarimbutse kubera irondakoko n’ivangura byahawe intebe… Mbese birinze GUHANURA !
2. Hakurikiyeho Padiri Ntivuguruzwa Baltazar wavuze mu izina ry’abandi bapadiri bahimbaza Yubile ! Yabivuze neza nta buryarya ati : « Mvuge iki mu izina ry’abasaserdoti bagenzi banjye ko numva umukoro urenze ubushobozi ?! »
Mu ijambo rye yirinze rwose kugira icyo avuga ku bibazo nyakuri bibangamiye « umupadiri w’umunyarwanda » muri iki gihe, bya bindi koko bimubuza gukora umwe mu mirimo itatu yatorewe cyangwa yose hamwe ariyo : Guhanura, gutagatifuza, no kuyobora imbaga y’Imana . Yirinze kuvuganira abapadiri bari mu kaga k’ubukene, abafungiwe akamama, abazahajwe no guhora bashyirwa ku nkeke yo kuvangurwa no gutotezwa . Muri make na we yatinye GUHANURA…..
3. Naho Musenyeri Filipo Rukamba , nka Perezida w’Inama nkuru y’Abepiskopi gatolika mu Rwanda, yavuze ijambo ryiza rikwiye gushimwa ariko rikagira n’ibyo ryanengwa.
Yigishije amateka y’umupadiri w’umunyarwanda, yibutsa uko Abamisiyoneri b’Afurika(Pères Blancs) bakoze umurimo mwiza wo kugeza inkuru nziza mu Rwanda, bagashinga amashuri ndetse ntibazuyaze no gutangiza Seminari, bakohereza bwangu abana b’abanyarwanda i Rubya muri Tanzaniya kwitegura kuba abasaserdoti , babiri bambere bakaba baraje guhabwa ubupadiri mu mwaka w’1917. Abo ni Padiri Baltazar Gafuku na Donat Reberaho .
Musenyeri Filipo Rukamba yibukije ibyasabwaga abana boherezwaga mu Seminari, ko mbere ya byose bagombaga kuba barahawe isakaramentu rya Batisimu.
Aha hari ibanga rikomeye ry’amateka rikwiye kumvikana neza ! Twibuke ko Abanyarwanda ba mbere bitabiriye kuyoboka Ubukristu, bakabatizwa, ari rubanda rugufi rwari rukandamijwe n’ingoma ya gihake , kuko banibwiraga ko umuzungu w’umumisiyoneri yasaga n’ufite ingufu zashobora kuzabakiza ingoyi ! Ntitwiyibagize ko abana b’Abatutsi b’indobanure , ab’abatware n’ab’i bwami babanje kwitaza Abamisiyoneri no kugendera ubukirisitu kure ! Niyo mpamvu abashoboye kugera mu maseminari bwa mbere bari abana bo mu bwoko bw’Abahutu, kuko aribo bari baremeye « kubatizwa » . Bene abo nyine nibo babaye abambere guhabwa icyubahiro n’ikuzo ryo kuba abasaserdoti b’abanyarwanda! Ibi byatunguye abambari b’ingoma ya cyami , birabababaza ndetse birabarakaza cyane ! Mu maso yabo , kubona umwana ukomoka muri rubanda rugufi (Umuhutu !) kuri Alitari, mu mwaka w’1917 , byari ishyano ku gasozi , byari agahomamunwa! Mu maso y’abo bategetsi, Umuhutu ntiyari akwiye icyo cyubahiro, c’est tout ! Kuko nyine byasaga n’ibihabanye n’ingengabitekerezo ya cyami bamwe bagikomeyeho no muri iki gihe ngo : « Abahutu ntibavukiye gutegeka, babereyeho kuba abagaragu » ! Nyuma yo kubona Abahutu bambere babaye Abapadiri nibwo hatangiye « campagne »ihambaye yo gushishikariza n’abana b’Abatutsi kwigira kubatizwa no guharanira kuzaba abasaserdoti .
Twibuke ko abapadiri icyenda ba mbere (9) bose bari Abahutu ! Umupadiri wa 10 niwe waje ari Umututsi : ni Bigirumwami Aloys , wabuhawe taliki ya 26/5/1929, akaba ari na we waje gutorerwa kuba Umwepiskopi wa mbere muri Afurika yo hagati mu mwaka w’1952 !
Dukomeze nanone twibuke ko abana ba rubanda rugufi bize mu maseminari, amato n’amakuru ariko ntibashobore kugera ku bupadiri babaye abaturage bajijutse (IBISOME) ari nabo bavuyemo abanze akarengane n’ivangura bagirirwaga Kubera ubwoko bwabo bagatangiza Revolisiyo ya rubanda yakuyeho ingoma ya cyami ikazana Repubulika ! Ushaka gusobonukirwa inzigo iri hagati ya ba Kagame n’ Abamisiyoneri , na bya bitutsi bahora batuka Musenyere Perraudin, yahera n’aha akaba yumvise neza aho ruzingiye !
Mu kwibutsa ko abana bagomba kujya mu Seminari basabwaga no kuba bafungutse mu mutwe, bashobora gukurikira amasomo mu Kilatini, Icyongereza, Ikidage , Icyongereza ndetse n’Igiswahili, Musenyeri Filipo Rukamba (Musenyeri Aloys Bigirumwami amubereye sewabo) yari agambiriye kwibutsa abikundira politiki ya « humirizankuyobore » ko Kiliziya gatolika y’u Rwanda, kuva mu ntangiriro, yafashe umuco wo gutegura abapadiri b’abahanga kandi bumva neza isi barimo. Bishatse kuvuga ko abapadiri b’Abanyarwanda, uko bacecekeshwa kose, ntibayobowe uko igihugu cyabo gihagaze muri iki gihe, uko kiyobowe nabi, n’uko hakenewe impinduka.
Ijambo rya Musenyeri Filipo Rukamba ryanyuze kurushaho ageze aho yibutsaga amwe mu mazina y’abapadiri bakoresheje impano zihariye bagafasha abaturage benshi mu buryo bunyuranye kandi bagafasha n’igihugu gutera imbere mu nzira nyinshi. Najyaga kunezerwa kurushaho iyo Musenyeri Rukamba yongeraho na Padiri Galikani Bushishi ndetse na Bisengimana bagize ubutwari bwo gutabariza abaturage ubwo inzara ya Ruzagayarura yari ibamaze naho abategetsi b’i bwami bahugiye mu kwirirwa baririmba ko u Rwanda ari Paradizo ! Burya koko amateka ahora yisubiramo !
Muri abo Musenyeri Filipo yavuze ko bageretse impano zihariye ku busaserdoti, uwambere yatangiriyeho ni Padiri Tomasi Bazarusanga . Mu by’ukuri uyu mupadiri ni na we wagize igitekerezo cyo gutangiza « Kinyamateka » ariko iyo « initiative » iza kwitirirwa Padiri Goubau, wayishyize mu bikorwa ! Twibukijwe ko Padiri Thomas Bazarusanga yanateje imbere ubumenyi bw’imiti ya kinyarwanda kandi akora ubushakashatsi mu byerekeye inzoka ziri mu Rwanda, uko zirumana n’UBUGOMBORO abarumwe nazo bakenera. Nkimara kumva ubu buhamya nabaye nk’ubonekewe, mbibonamo ya mvugo-shusho yo muri Bibiliya, yerekana Umubyeyi Bikiramariya mu butumwa bwo gukandagira inzoka akayijanjagura agahanga, nayo ikagerageza kumuruma agatsinsino ! Ubwo butumwa kandi tukaba twarigishijwe ko ari ubwa Kiliziya muri iki gihe ! Nibwo rero numvise igitekerezo kinzamutse mu mutima ngo ahari« icyo Kiliziya y’u Rwanda ikeneye muri iki gihe ni abapadiri nka Tomasi Bazarusanga benshi, basobanukiwe uko inzoka ziruma, n’ubugomboro abarumwe baba bakeneye! Koko rero uramutse ufashe umwanya ukitegereza neza uko Kiliziya gatolika y’u Rwanda ibayeho muri iki gihe , ntiwabura kubona ko yarumwe bikomeye! Kandi n’ubu iracyarumwa buri munsi. Hari ibimenyetso simusiga byerekana ko ubumara bw’inzoka bwacengeye mu mubiri wa Kiliziya Gatolika yo mu Rwanda . Dore iby’ingenzi:
(1) Ubwoba bw’urupfu bukomeje kokama benshi mu bayobozi ba Kiliziya
(2)Gutinya GUHANURA : kwanga kureba no kwamagana akarengane kariho muri ibi bihe turimo, nyamara tukizera ko ejo hazaza hashobora kuba heza, kandi ntacyo dukoze uyu munsi ngo duce ako karengane katazabura kongera kudusenyeraho igihugu.
(3) Kwihutira kugira izacu imvugo za Leta ivangura abanyarwanda bityo Kiliziya ikagwa mu mutego wa « Mémoire selective », nayo ntiterwe ipfunwe no kuvangura imirambo y’abana bayo bishwe, hakibukwa « bamwe » mu benegihugu abandi bakagirwa ibicibwa ! Musenyeri Filipo Rukamba azatubarize Paul Kagame impamvu hari Abepiskopi babiri batabye mu gituro kimwe i Kabgayi, bakaba badashobora gushyingurwa muri Diyosezi zabo . Azamutubarize kandi aho yajugunye Musenyeri Phocas Nikwigize. Azamutubarize impamvu Abanyarwanda biciwe na FPR badashobora gushyingura mu cyubahiro no kwibuka ababo ! Azaba agize neza .
(4) Korohera no gukomeza kubembereza « régime politique » igeze mu marembera , mu gihe iyo ngoma imaze imyaka 23 yica, ivangura abenegihugu, irenganya, ikwiza iterabwoba, ibeshya, yikubira ibyiza byose by’igihugu !
(5) « Gutinya » guha Ijambo Abamisiyoneri bashinze Kiliziya y’u Rwanda ngo nabo batange ubuhamya bwabo, ni ikimwaro kitari gikwiye kubaho ku munsi wa Yubile y’imyaka 100 y’ubusaserdoti mu Rwanda ! Aho ibirori byabereye ni muri Seminari Nkuru yubatswe na Musenyeri Perraudin, ariko ngo kirazira kumushimira ubwitange bwe bwagiriye Kiliziya y’u Rwanda akamaro !
Icyo umuntu yanenga Musenyeri Filipo Rukamba, ni uko na we nk’abamubanjirije yibanze ku gihe cyahise, yirinda kuvuga akaga k’igihe turimo, yewe ntiyatinyuka no kubura amaso ngo agenekereze uko ejo hazaza hazaba hasa, niba u Rwanda rukomeje kuyoborwa nk’uko bimeze muri iki gihe . N’ubwo ababajwe no gutangaza ko Kiliziya yapfushije 1/3 cy’abapadiri bayo barimo n’abepiskopi 4 barimbuwe na Paul Kagame utarabiryozwa, birashoboka ko nidukomeza gutinya GUHANUURA, ubutaha Kiliziya Gatolika ishobora kuzapfusha 3/4 cyangwa 4/4 by’abapadiri n’abepiskopi Kubera ko bazaba baratinye gukora umurimo wabo w’ingenzi wo GUHANURIRA aba bategetsi b’INKOTANYI ! ….
4.Reka dusozereze kuri Paul Kagame witabiriye ibirori bya Yubile amwenyura ku buryo bitigeze kumugaragaraho mu myaka 23 amaze ku butegetsi. Byantangaje ukuntu yavuze ijambo rye atuje, adahekenya amanyo nk’uko bisanzwe , ndetse akirinda kuba umushinjacyaha, gutuka Kiliziya gatolika no kuyubikaho urusyo ngo niyo Nyirabayazana w’ugusenyuka kw’igihugu mu 1994. Ahubwo noneho Paul Kagame yagaragaye avuga ubufatanye, yemeza ko hakwiye kubaho imyumvire mishya. Yerekanye ko yatewe ishema no kubonana na Papa Fransisko kandi ko baganiriye ibyubaka!
Uko Paul Kagame yagaragaye muri ibi birori avuga neza yagombye kuba ariko yagaragaye guhera agifata ubutegetsi. Kuba abyadukanye uyu munsi rero bifite icyo bisobanuye.
Biragaragara ko noneho Paul Kagame akeneye Kiliziya Gatolika ku buryo budasanzwe! Ntabwo ayikeneye kubera ko ayikunze cyangwa ngo abiterwe n’uko inzigo yashize cyangwa akaba yarahindutse mu mutima ! Paul Kagame akeneye Kiliziya Gatolika kubera ibibazo bimukomereye arimo muri iki gihe ! Manda ya gatatu yihaye ku ngufu guhera taliki ya 4/8/2017, azi neza ko itazamuhira, azi ko ntawe ukimwumva, baba abanyamahanga, baba n’abanyarwanda bakabije kuremererwa n’ubutegetsi bwe bw’igitugu n’akarengane.
Agatwenge ka Paul Kagame , si agatwenge k’ineza ! Ni agatwenge kuzuye ubuhendanyi n’uburyarya nk’ubw’inzoka ihugiriza uwo yiteguye kuruma! Mu by’ukuri Paul Kagame ntakeneye gukorana na Kiliziya Gatolika, ahubwo arifuza kuyikoresha, akayihindura igikoresho cy’inyungu ze bwite, kuko ashaka ko abayobozi bayo bamushyigikira mu gihe yegereje kurunduka ! Akeneye umugisha wa Papa n’uw’Abepiskopi kugira ubutegetsi yibye bwemerwe . Kagame akeneye ko abapadiri bamufasha « gusinziriza rubanda » imurambiwe (opium du peuple) kugira ngo idahaguruka ikamuvudukana! Niyo mpamvu yazinduwe no gutongoza abayobozi ba Kiliziya Gatolika!! Yageze n’aho yemera kuzatanga impano batamusabye !!! Ngo azabwira Abaministri be bagire ibyo bashyikiriza abayobozi ba Kiliziya ! Aho iyi si « ruswa »mwo kabyara mwe !(Cadeau empoisonné!)
Ntimwamwiyumviye se : ngo ntabwo aherutse guhura n’abepiskopi ngo baganire ! Ubundi se yari yarababuriye he !? Icyo gihe ntiyari abakeneye, ariko ubu noneho arabakenye !
Kiliziya Gatolika Paul Kagame yifuza mu Rwanda ifite izina : ni « Kiliziya IDAHANURA »…. Yayindi imureka akikorera ibyo yishakiye, ntikome! Agahatira abakecuru kumusenga nka Murumuna wa Yezu, ikicecekera ! Akiba amajwi mu matora, Kiliziya yituramiye. Agasenya amazu y’abaturage, Kiliziya ntibavugire . Agatwikira imfubyi zitagira kirengera muri ruhurura kuko zimwanduriza umujyi , Kiliziya ikirebera hirya . Agakubita, akambika ubusa, akarasa ku manywa y’ihangu abagizwe ABAZUNGUZAYI n’amaburakindi, Kiliziya ikaruca ikarumira. Agatindahaza ABAKENE, Kiliziya gatolika y’u Rwanda , ntibarengere ! Akagaraguza agati, agafunga cyangwa akica Abalideri bavugira rubanda, Kiliziya ikinumira.
Ngiyo imyumvire mishya Kagame yifuza kubona mu bapadiri bose ba Kiliziya gatolika y’u Rwanda, barimo na Padiri Tomasi Nahimana yaciriye ishyanga n’ubu akaba atemererwa gutahuka mu Rwamubyaye !
UMWANZURO
Kuba Musenyeri Filipo Rukamba yakoze disikuru nziza ifite icyo yungura Abanyarwanda mu byerekeye amateka y’abapadiri ba Kiliziya gatolika y’u Rwanda, ni ibyo gushimwa!
Ariko kuba Musenyeri Filipo Rukamba , wavugaga mu izina ry’Inama y’Abepiskopi Gatolika y’u Rwanda, yateye intambwe ndende yo kwemeza, ku munsi wa Yubile y’imyaka 100 y’ubusaserdoti, ko n’abapadiri Ishyaka rya FPR-Inkotanyi ryigombye, rikabinjiza mu mutwe w’ Abacengezamatwara baryo bitwa « ABARINZI B’IGIHANGO » , ko nabo bakwiye gushimirwa iyo mirimo ya politiki nk ‘Abacurabwenge b’ingengabitekerezo ivangura abanyarwanda, ni ugutandukira kandi ni ikosa rikomeye atazabura KWICUZA mu gihe kiri imbere. Niba ari n’inyaryenge yabimwongereye muri disikuru we atabizi , yamuhemukiye ! Ibyo « bihango » abantu ku giti cyabo bafitanye na FPR, nta mwanya byakagombye guhabwa mu butumwa bwa Padiri ugifite n’inshingano muri « Misiyoni » ! Nabo nibabe intwari, bamese kamwe, bareke kwitwikira Kiliziya Gatolika!
Kuba Musenyeri Filipo Rukamba atatinyutse GUHANURA kuri uyu munsi w’imbonekarimwe, ngo yerekane, mu kinyabupfura no mu bwubahane, akarengane kagirirwa rubanda rugufi muri iki gihe , nabyo birerekana cyane ko ingabire y’ UBUHANUZI iri mu kaga gakomeye, muri Kiliziya y’u Rwanda.
Ngaho se ubufatanye Paul Kagame akeneye nibujyane na « Réformes » zifatika mu miyoborere y’igihugu , AKARENGANE kagabanuke, imfungwa zibohorwe, impunzi zitahuke mu gihugu mu mutekano. Naho ubundi ibyo Kagame ariho yivugisha byasa na « tactique » yo kubanza guhuha kugira ngo inzoka irusheho kuruma Kiliziya no kuyicengezamo ubumara buzayihuhura!
Niyo mpamvu bigaragara ko Kiliziya y’u Rwanda muri iki gihe ikeneye Abapadiri bemera gukora ubushakashatsi , bakagira ubumenyi buhagije mu byerekeye INZOKA, uko iruma, n’ubugomboro abakirisitu barumwe baba bakeneye !
Yubile nziza ku bapadiri bose b’Abanyarwanda,
Dusabirane twese kurushaho kuba ABAHANUZI…n’ABAGOOMBOOZI….mu Rwanda rw’iki gihe turimo.
Padiri Thomas Nahimana


text:
Harriet Tubman: Umugore wabohoye abacakara binyuze mu kumvira ijwi ry’Imana
Yanditswe na: Ubwanditsi2020-08-21 10:19:19
Harriet Tubman, umugore wabaye indashyikirwa mu gukiza ubuzima bwa benshi bari babaswe n’ubucakara abifashijwemo no kumvira ijwi ry’Imana, yavutse mu 1822 avukira mu gihugu cya Dorchester ho muri Leta Zunze Ubumwe za Amerika. Yitabye Imana Kuwa 10 Werurwe mu 1913 i New York (USA) azize uburwayi bw’umusonga.
Harriet yavukiye mu bucakara bituma atabasha kujya mu ishuri ngo yunguke ubumenyi, ni ubwo buzima yabayemo.Yatangiye akazi afite imyaka itanu ari umukozi wo murugo, bidatinze yahuye n’itotezwa ryakorerwaga abacakara: inzara, gukubitwa, ndetse no gukomeretswa cyane byaje kumuviramo ibibazo by’igihe kirekire. Ariko muri ubwo bubabare bwose, yizeraga Kristo ndetse bakagirana umubano wihariye.Yashakaga kuyoborwa n’Imana aribyo byamuhaga kugira inzozi nziza.Harriet akiri muto
Harriet yakuze mu bihe by’akaduruvayo aho Amerika yari irimo gucikamo ibice kubera ubucakara: Mu gihe Leta zo mu majyepfo zashyigikiraga ubucakara , naho izo mu majyaruguru zarabihagaritse kandi ziha abacakara umudendezo. Kubera iyo mpamvu, umubare w’abacakara wariyongereye muri Leta zo mu majyepfo aribwo, bamwe bahisemo guhungira mu majyaruguru binyuze mu nzira ndende kandi zigoye bashaka kubona ubwisanzure.
Hagati y’abantu be yakuye mu bucakara, bamuhimbye “Mose “(Moses) kubera uruhare runini yagize mu kubazana mu gihugu cy’isezerano. Iki gikorwa cyo gukiza abantu yakoze cyaramamaye hose ku isi bitewe n’uko Imana yamuyoboye kandi ikamuha imbaraga, ubwenge n’ubushake. Bidatinze, abakoreshaga abacakara batanze amatangazo ko umuntu uzazana Harriet yaba ari muzima cyangwa yapfuye, azahabwa amadolari ibihumbi icumi.
Mu 1861 amakimbirane ashingiye ku bucakara yaratangiye hagati y’Abanyamerika. Harriet yishyize hamwe n’ingabo z’ubumwe bw’amajyaruguru (Union Army of the north). Ari muri izo ngabo, yakoraga akazi ko kumesa, guteka, ubuforomo ariko arushaho kuba umuskuti na maneko. Yari amenyereye cyane kuba muri ako gace kandi yari amanyereye kwihisha. Harriett yagiye mu birindiro bya gisirikare (Confederate Military Position) ndetse anayobora ibitero mu majyepfo yambaye imyenda ya gisirikare.
Harriet yashakanye na John Tubman ari nacyo cyatumye yitwa Harriet Tubman, nta bana babyaranye icyakora bari bafite umwana bareze witwa Gertie Davis.
Urupfu rwa Harriet Tubman
Harriet Tubman yapfuye Kuwa 10 Werurwe 1913 azize umusonga. Mbere y’urupfu rwe yabwiye inshuti n’umuryango we bari bakikije uburiri bwe ati: "Ngiye kubategurira ahantu heza muzaba”. yashyinguwe mu cyubahiro cya gisirikare mu irimbi ryitwa Auburn rihereye New york muri Leta zunze ubumwe za Amerika.


text:
Mbere yuko Nowa afunga Inkuge yari yarabanje gusobanukirwa imiterere y’Imana n’imikorere yayo. Nowa agendeye kuri gahunda y’Imana yirinze kwinjiza abantu mu nkuge bitewe n’uko basuzuguye Imana. Uyu munsi wa none dufite ibihamya bitwereka ubwiza bw’Imana biciye muri Yesu Kristo. Nibyo bituma dutahura imico yayo duhamagarirwa kwigana umunsi ku munsi.
Uwiteka aravuga ati” Nzarimbura abantu naremye, mbatsembe mu isi uhereye ku muntu n’inyamanswa n’amatungo n’ibikururuka n’inyoni n’ibisiga byo mu kirere, kuko nicujije ko nabiremye.” Itangiriro 6:7-8
Mu gihe kingana n’iminsi ijana na mirongo itanu (150), Inkuge Nowa yari arimo ireremba mu Isi, binatekerezwa ko ashobora kuba yaba yariyumvishe nk’umuntu wibagiranye ndetse wavumwe, ko ashobora kuba yaratawe bitewe n’igihe yamaze yubaka inkuge wenyine n’igihe ubuzima bwari butaragaruka ku Isi ubwo yari mu nkuge.
Abakristo mu rugendo rwabo rujya mu ijuru bashobora guhura n’imbogamizi nk’izo Nowa yahuye nazo nkuko twari tubivuze haruguru: Gutegereza Imana no kwibuka amasezerano yayo .
Yesu n’Inkuge
Yesu ni ubuhungiro ku bamwemeye bakamwizera bose, haba ubuzima tubamo mu isi dukenera Yesu nk’umutabazi wacu muri byose.
Dr. Ray Pritchard yagereranije umwuzure no “Kugaruka kwa Yesu” kubera ko, ku batizera benshi bakunda guhinyura abakristo, bizabaho batungurwe kugira ngo ibyanditswe bisohozwe. Abantu bazaba bari mu mirimo, nk’ubucuruzi nk’uko bisanzwe kugeza umunsi Yesu azagarukira. Kuri uwo munsi, nkuko byari bimeze igihe Nowa yafungaga imiryango y’Inkuge niko abantu benshi bashobora kuzabura amahirwe yo kwijira mu ijuru .
Nowa ashushanya Mesiya muri ubu buryo
Yagombaga kuguma mu kwizera igihe kirekire. Ibyanditswe byera ntibisobanura neza igihe byamutwaye n’abahungu be kubaka Inkuge , ariko byari igikorwa gikomeye . Ntabwo tuzi niba Nowa yari azi kubaka niyo nyubako y’Inkuge ariko birashobora kuba aribwo bwa mbere yari afashe ibikoresho by’akazi nk’ako n’ubwo yaje kuyoborwa n’Imana .
Ese abakristo bazi neza icyo gutegereza Imana bivuze? Ni mu masengesho kandi bihanganye . Ikindi ni uko twakwibaza niba abantu biteguye kugaruka kwa Yesu, by’umwihariko niba abakrisito barimo gukora umurimo wogushaka icyazimiye( Ivugabutumwa).
Byasabye Nowa n’abahungu be kwihangana kugira ngo barangize akazi kabo, bitewe n’akaga bahuraga nako ko gucibwa intege n’ababasekaga babashinyagurira ku mugaragaro.
Yesu n’abigishwa be na bo barashinyaguriwe, barangwa, kandi baranahohoterwa kugeza ku herezo ry’ubuzima bwa Kristo, nyuma abigishwa nabo baricwa ariko muri ibyo byose bagaragaje kwihangana. Abakristo dukwiye gukorera Imana dutegereje kugaruka kwa Yesu kandi twihanganye.
Imana izirikana Nowa, nyuma Nowa nawe arayishimira
Nyuma yuko Imana yayoboye Nowa akubaka inkuge, ndetse agakurikiza amabwiriza yose yari yahawe y’ibyagombaga kwinjira mu nkuge. Imana yarebye no kukwihangana yagize yubaka inkuge maze imwibukana n’ibifite ubugingo byose Imuha umugisha. Itangiriro 8:1-19
Hari ubwo abakristo bashobora gutegereza igihe kirekire bakaba batekereza ko Imana yabibagiwe, ariko inkuru ya Nowa irashimangira ko Imana yacu ari iyo kwizerwa kandi izirikana isezerano ryayo ku bantu bayo. Niba wari utangiye gucika intege mu murimo w’Imana, igihe ni iki cyo kwiyongeramo imbaraga kuko Imana yo ihora izirikana kandi ni iyo kwizerwa.
Igihe ubuzima bwagarukaga ku isi nowa n’abe, n’inyamanswa basohotse mu nkuge, yubakiye Uwiteka Imana igicaniro, atoranya mu matungo yose no mu nyamanswa zose zitazira no mu nyoni n’ibisiga bitazira, atambira kuri icyo gicaniro ibitambo byoswa.
Icyo gitambo cyanejeje Imana bituma inagirira imbabazi abana b’abantu n’ibyaremwe byose, aho yibwiye iti” Sinzongera ukundi kuvuma ubutaka kubw’abantu , kuko gutekereza kw’imitima y’abantu ari kubi uhereye mu bwana bwabo . Kandi sinzongera kwica ibifite ubugingo nk’uko nakoze “ . Itangiriro 8: 21-22
Abakristo bakwiye kugira umuco wo gushima Imana nyuma yogutabarwa nayo kuburyo bw’uko amashimwe yabo Imana ishbora guheraho inakora ibirenze ibyo yabakoreye mbere cyangwa ikagira imbabazi ku byemezo runaka yari yarafatiye abantu. Ntidukwiye gushima amashimwe akomeretsa abandi cyangwa kubishongoraho. Ishimwe ryawe rikwiye kuba rifitiye abandi umumaro.
Source: Christianity.com
[email protected]


text:
Mu buzima bwa muntu abantu bigira bandi, ku bintu byiza baba baragezeho, baba barakoze. abantu baba barabaye intangarugero aho dutuye, mu gihugu ,mu mugabane ndetse no kw’isi hose ukumva ufite amatsiko yo kumenya ukuntu ibyo bintu baba barabikoze cyangwa bakibikora.
Mu Rwanda, gutegura urugendoshuri mu ruganda rwa enterprise Urwibutso biri mu bintu byiza cyane, byo kwigira ku munyarwanda rwiyemezamirirmo Sina Gerard. Ni urugendo rufite akamaro kanini ku bantu bakiri bato, ababyiruka ndetse n’abakuze baba ari abifuza kugira ibintu bakora byabateza imbere,abashaka kumenya ibyo bazi ku ruganda aho biva, abanyeshuri bashaka kugira ubumenyi mu masomo atandukanye , ndetse n’abashaka kumenya amateka y’uko umuntu atangira akagera kuri byinshi.
Dore impamvu ukwiriye gukora urugenshoshuri muri Entreprise Urwibutso:
1.Kumenya gutangirira hasi
Entreprise Urwibutso yatangijwe na Rwiyemezamiriamo Sina Gerard m, ariko mbere y’uko atangiza entreprise, yatangiye akora ubucuruzi buhoro buhoro, kuva mu busore bwe, afungura iduka ryacuruzaga ibintu bitandukanye amasabune,amazi, ubunyobwa, umunyu, inzoga. Mu bicuruzwa byatangije uruganda harimo amandazi, ariho havutse Urwibutso, imitobe y’amatunda yavuyemo Agashya. Nyuma agenda azamuka kugeza ubwo abashije gushinga urwo ruganda rukora ibintu byinshi.
2.Gusura ibikorwa by’ubuhinzi
Entreprise Urwibutso ibikorwa byayo byinshi byibanda ku buhinzi, nk’uko igihugu cyacu abaturage benshi bakora ibikorwa by’ubuhinzi. Mu bikorwa by’ubuhinzi bakora harimo ubw’imizabibu, Pomme, insina, amatunda, macadamia (zivamo amavuta),Inkeri, inanasi .Ubuhinzi bw’ibijumba n'uruzenda,
3. Gusura ibikorwa by’ubworozi
Entreprise Urwibutso ifite ibikorwa by’ubworozi kuva ku matungo magufi arimo inkoko, imbata, ingurube, ihene, intama, kugeza ku matungo marermare arimo inka, indogobe. Ni ubworozi bw’intangarugero butanga umusaruro ukoreshwa mu ruganda.Haboneka kandi n’imbwa zirinda umutekano.
4.Gusura ibikorwa biteza imbere abaturage
Mu rugendoshuri mu ruganda rwa Entreprise Urwibutso ubasha kubona ukuntu ibikorwa by’uruganda bifasha abaturage baturiye hafi ya Entreprise Urwibutso ndetse n’abandi bari mu turere tuhegereye babona aho bagurishiriza umusaruro w’ibihigwa byabo. Kuko nk’uruganda rukenera ibintu byinshi buri munsi kandi rugatanga n’akazi kuri benshi ari abaturiye uruganda ndetse n’abava hirya no hino mu karere no mu gihugu.
5.Gutemberezwa mu ruganda rwa Entreprise urwibutso
Mu rugendoshuri umuntu akorera muri Entreprise Urwibutso umuntu abasha gusura inganda zitandukanye zikora ibintu birimo amazi (Akandi), imitobe (Agashya), ibisuguti (Akarabo), Urusenda( Akabanga), amafu(Akanozo) atandukanye arimo ay’amasaka,ibigori,ingano. Gutuganya ibiva ku nyamaswa nk’inyama n’amata (Akera) n’ibindi byinshi bitandukanye.
6.Guteza imbere aho umuntu avuka
Rwiyemezamirrmo Sina Gerard we yaharaniye guteza imbere aho avuka. Ni benshi mu baba batangiriye gukorera ahantu bahitamo kujya gukorera ahandi, bumva ko ariho bizagenda neza. Rwiyemezamirimo Sina yakoze ibikorwa bitandukanye birirmo guteza imbere agacentre yatangiriyeho ubucuruzi bwe.Aho avuka ku musozi wa Tare muri Rulindo, abatuye mu nkengero zaho ndetse bigera kubanyarwanda bose. Amashuri y’inshuke, abanza n’ayisumbuye yashinzwe na Foundation Sina Gerard. Amazi meza yagiye ageza ku baturage ndetse no kugabira inka abatandukanye. Imihanda ituma abaturage babasha kugenderana.
7.Gusura Ibikorwa by’ubukerarugendo
Mu bikorwa byo kumenyekanisha agace ka Nyirangarama,Entreprise Urwibutso ifite ibikorwa b’ubukerarugendo umuntu ashobora gusura, umuntu akaruhuka,harimo Gukora ubukerarugendo aho aho hantu, kuzamuka imisozi, Gusura urutare ruvaho amazi y’Akandi, kandi wabasha no gucampinga (camping) mu mpinga y’umusozi wa Tare.
Itorero Urwibutso ritaramira abatembereye,abanyura abari ku cyicaro gikuru buri weekend rikabasusurutsa mu mbyino za Kinyarwanda ndetse n'imikino ngororagingo yerekanwa n' urubyiruko rw’Abacrobat.
8. Gusura ingoro y’ibikorwa by’Uruganda rwa Entreprise Urwibutso
Mu rwego rwo gusigasira ibyo umuntu yagezeho, gufasha abandi bazaza kumenya ibyo bikorwa, Entreprise Urwibutso yashyizeho ingoro ndangabikorwa igaragaza ibyo bikorwa. Igizwe n’amafoto uruganda rugitangira, abashyitsi bakomeye, ibihembo ndetse n’ibikoresho byakoreshejwe uruganda rugitandira n’ibindi byose bisobanura gahunda afite.


text:
Ibikoresho
- Igitoki 1kg
- Ifi mbisi garama 500
- Umufungo muto wa epinards
- Ibitunguru 2
- Inyanya 4
- Amavuta y’amamesa ibiyiko 3
- Umunyu na poivre
- Cube magi 2
Uko bikorwa
- Tonora igitoki ugikatemo kabiri
- Bishyire mu isafuriya
- Ronga ifi uyikatemo ibisate 2 nayo uyishyire hejuru y’ibitoki
- Katiramo inyanya n’igitunguru
- Ushyiremo umunyu na poivre n’ibindi birungo washaka kongeramo
- Renzaho cube magi
- Sukamo amazi abirengeye utereke ku ziko
- Bireke bitpgote ubipfundikiye nyuma uze kureba ko igitoki cyantangiye koroha ku buryo wajombano ikanya ikinjira
- Sukamo amamesa urebe bikomeze bibire nko mu minota 15
- Ronga epinards uzikate neza uzishyireho hejuru
- Nyuzamo ikimamiyo gahoro nka kabiri cyangwa gatatu
- Ongera ubireke iminota 10 ubikureho
Ubusobanuro bundi : Epinards zijyaho nyuma kuko iyo uzicaniriye cyane zitakaza intungamubiri zazo. Ni byiza rero ko witwararika uzazishyiraho ifunguro ryawe riri hafi gushya.
Gracieuse Uwadata


text:
Iyi nguzanyo ishobora kugera kuri miliyoni 35 Frw, yishyurwa mu gihe cy’imyaka 20 ku nyungu ya 11% ku mwaka. Iyi nguzanyo ihabwa umuntu uhembwa cyangwa winjiza agera ku bihumbi 700 Frw ku kwezi.
Miringa yabwiye IGIHE ko akimara kumva itangazo ry’iyi nguzanyo ya Banki ya Kigali yihutiye kujya gushaka amakuru neza, ajya muri BK no mu bafatanyabikorwa bayo bacuruza izi nzu, bidatinze aba ahawe inguzanyo.
Akomeza agira ati “Twabagaho dukodesha, ariko iyo ugenzuye usanga amafaranga wishyura banki, ajya kungana n’ayo wakodeshaga kandi mu gihe runaka inzu ikazaba ari umutungo wawe mu gihe uzaba umaze kwishyura banki.”
Miringa atuye mu nzu iherereye mu Mudugudu wa Riverside City Estate uri mu Karere ka Kicukiro Umurenge wa Gahanga, aho uyu mudugudu ari uw’ikigo kimwe mu bikorana na BK.
Umuyobozi wa Riverside City Estate, Mutaganda Andre, yavuze ko bimwe mu byatumye batekereza kubaka uyu mudugudu ari uko basanze hari icyuho mu miturire hano mu Rwanda, bafata icyemezo cyo kubaka amazu meza aciriritse ashobora gutungwa n’umuntu wese ufite ubushobozi buringaniye.
Yagize ati “Iyo urebye imibare itangwa n’Ikigo cy’Igihugu cy’Imiturire, RHA, usanga hagikenewe abantu babonera abanyarwanda amazu meza aciriritse kandi adahenze. Ni muri urwo rwego twafashe icyemezo gutangira uyu mushinga.”
Yakomeje avuga ko Banki ya Kigali ari mwe muri banki y’ubucuruzi bagiranye imikoranire bwa mbere, ndetse bakaba bafatanyije mu gufasha abantu kubona amacumbi, cyane ko itanga inyungu iri hasi kandi yishyurwa mu gihe kirekire.
Ati “Dufasha bantu bavuga bati gushaka ubutaka biragoye kuko burahenze, icya kabiri hari ubwo usanga aho babubonye icyangombwa cy’ubutaka kibasaba kuhubaka inzu igeretse ugasanga nta bushobozi bafite. Abo bose baratugana tukabafasha kuko inzu tuyibaha yuzuye.”
Umudugudu wa Riveriside City Estate uteganya kubaka inzu 1000 aho mu cyiciro cyayo cya mbere cyo kubaka agera kuri 200 bamaze kurangiza 50 ndetse 20 muri yo akaba atuyemo abantu.
Kamanzi Nicole, Umuyobozi muri Banki ya Kigali ushinzwe amashami ari muri Kigali, yavuze ko umuntu wese yaba umukiliya wa BK cyangwa uw’indi banki ashobora kubona iyi nguzanyo icyo asabwa gusa ari uko aba ari umunyarwanda, agiye gutunga inzu bwa mbere kandi yinjiza amafaranga ashobora kugera ku bihumbi 700.
Yongeyeho ati “Banki ya Kigali yifuje guteza imbere icyifuzo cy’abanyarwanda benshi bifuza kugira icumbi ryabo rya mbere ndetse no guha amasaziro meza imiryango yabo.”
Kugira ngo umuntu ahabwe iyi nguzanyo ya Affordable House Scheme bimusaba kuba nawe yabigiramo uruhare, kuko asabwa gutanga 10% by’agaciro k’inzu yifuza.
Miringa yasabye abantu bose babishoboye kwaka iyi nguzanyo kuko yatumye abona inzu yisanzuye yo guturamo kuko ifite ibyumba bitatu, uruganiriro, aho bicara bafata amafunguro (salle à manger), ubwiherero n’ubwogero bubiri, igikoni cyo mu nzu n’ububiko (stock) n’akazu ko hanze (annexe).
Uwifuza kumenya byinshi kuri iyi nguzanyo yagana Ishami rya BK rimwegereye cyangwa agahamagara 4455 bakamufasha.
Bimwe mu bigo bikorana na Banki ya Kigali bifite inzu zihabwa uwasabye inguzanyo ya Affordable House Scheme ni Riverside City Estate, NextGen Developers Ltd, n’inzu zo mu bwoko bwa apartments ya Semugaza Alphonse, ariko hakaba hari n’izindi zateganyijwe kubakwa n’ibindi bigo bitandukanye.


text:
Iyo bibaye ngombwa ko haboneka impamvu ifatika yo kuba abakundana batandukana, akenshi usanga abantu bavuga ko nta we ukwiye kwivanga mu byabo, kuko baba bakeka ko bashobora no kongera gusubirana, kuko kenshi na kenshi usanga abo bantu baba batazi uko bakwitwara nyuma yo gutandukana ku buryo bizabafasha guhama ku mwanzuro baba baratoye, dore ko rimwe na rimwe uba ari na ngombwa.
Rero mu rwego rwo kugirango utazajya uhora muri mvuye kuri uyu ngiye kuri uyu, gerageza gukurikiza izi nama zitangwa n’urubuga rwa quickea¬syfit.com, ubundi bigufashe kuguma ku mwanzuro wiyemeje.
1. Itondere kunva inama z’inshuti wasimbuje uwo mwari mukundanye : Urasabwa kwizera uwo mukundanye nyuma yo gutana n’uwa mbere, muri byose ariko witondere inama zerekeranye n’uko wakwitwara ku wo yasimbuye , twavuga nko kukubwira ngo umuhamagare umutetereza, cyangwa ngo muhure umuratira uwamusimbuye.
2. Irinde ikintu cyose gishobora kuba cyaguhuza n’uwo mwatandukanye : Mu gihe cyose wumva utarakira igikomere gitewe n’icyabatandukanije, irinde icyabahuza cyose usiba nimero ye ya telephone, email n’izindi nzira zisa n’izi zishobora kubahuza.
3. Niba hari undi mwari mwaratandukanye mbere y’uko ubana n’uyu mutandukanye, nawe komeza
umwirinde : Abantu benshi bakunda guhita bagarukira uwo bari baratandukanye na we nyuma yo gutandukana n’uwo bari barabasimbuje, nyamara umuntu aba asabwa kubirinda bose agatumbira imbere aho gusubira mu byahise.
4. Irinde kurya ibintu bikungahaye ku binure : Ibiribwa bikungahaye ku binure bituma umubiri w’umuntu ugubwa neza bikamutera kwifuza gukora imibonano mpuzabitsina cyane, bityo bikaba byagutera gutekereza cyane uwo mwatandukanye wenda mwigeze no kuryamana, bikaba byagutera gushaka uko wamwigarurira wenda mukongera.
5. Irinde ibyo uwo mwatandukanye yatangaje ku mbuga zihurirwaho n’abantu benshi : Niba hari ibyo yatangaje kumbuga nka facebook,t witter …wibisoma, wigira icyo wandikaho cyangwa ngo ube wareba n’amafoto yaba yashyizeho kuko ibi byose biba bishobora kugukurura mu gihe
utaramenyera.
6. Witekereza ko gutandukana na we bizagushyira mu kaga : Niba bibaye ngombwa ko utandukana n’uwo mwabanaga cyangwa wikunva ko habaye ikintu kidasanzwe kuko ibi nabyo ni bimwe mu bigomba kuranga imibanire y’abantu kuko ntabatana batarabanye, ahubwo haranira kunva ko ibyiza biri imbere.
7. Irinde kugerageza abantu bose : Niba bibaye ngombwa ko haboneka impamvu igutandukanya n’umukunzi wawe, reka kumva ko abantu bose bashobora kuba bateye nk’uko uyu ateye kuburyo byanakwicira imibanire yawe n’abandi bantu bose.


text:
MINEDUC yatangaje uko abarangije amashuri abanza n’ayisumbuye (icyiciro cya 1) batsinze
Minisiteri y’Uburezi(MINEDUC) yatangaje ko hari abana barenga ibihumbi 44 batatsinze ibizimani bya Leta bisoza amashuri abanza, hamwe n’abandi barenga ibihumbi 16 batatsinze ibisoza icyiciro rusange cy’ayisumbuye muri 2021.
MINEDUC yavuze ko abo bose bazasibira ariko ikabizeza kuzajya ibafasha gusubiramo by’umwihariko amasomo bize, ifatanyije n’amashuri abo bana bigamo.
MINEDUC yabisobanuye kuri uyu wa Mbere tariki 04 Ukwakira 2021, ubwo yatangazaga amanota y’ibizamini byashoje amashuri abanza n’ayisumbuye mu cyiciro cya mbere muri uyu mwaka wa 2021.
Mu banyeshuri 251,906 barangije amashuri abanza, abangana na 44,176 bahwanye na 17.5% bazasubira aho bigaga mu mwaka wa gatandatu kuko batatsinze ibyo bizamini.
MINEDUC ivuga ko urugero rw’imitsindire y’ibizamini bya Leta byashoje amashuri abanza muri 2021 rungana na 82%, mu gihe muri 2019 abatsinze bari 81.6%.
Ku bijyanye n’abarangije icyiciro cya mbere cy’amashuri yisumbuye, Minisiteri y’Uburezi ivuga ko mu banyeshuri 121,626 bakoze ibizamini, abazasibira kuko batatsinze ari 16,466 bahwanye na 13.6%.
Minisitiri w’Uburezi Dr Valentine Uwamariya ashima urugero rw’imitsindire y’abana muri uyu mwaka kuko ngo rwarushije urwo mu mwaka wa 2019, akavuga ko bishobora kuba byaratewe n’uko babonye umwanya wo gusubiramo amasomo mu gihe cya Guma mu Rugo, babifashijwemo n’ababyeyi.
Dr Uwamariya yakomeje avuga ko abigaga mu mashuri abanza batabonye amanota abemerera kujya mu mashuri yisumbuye, kimwe n’abigaga mu mashuri yisumbuye batazajya mu cyiciro cya kabiri, bose bazahabwa ubufasha bw’umwihariko.
Dr Uwamariya yakomeje agira ati "Dufatanije n’amashuri, ubu igikurikirano ni ukureba aho abo bana baherereye, aho bazigira, uko bazigishwa! Uretse n’aba bakoze ibizamini bya Leta hari n’abandi basigaye inyuma mu bindi byiciro, Minisiteri y’Uburezi ifatanyije n’amashuri hari gahunda yo gusubiriramo amasomo ku bari inyuma y’abandi".
MINEDUC yanahaye ibihembo bya mudasobwa zigendanwa abana 10 ba mbere batsinze ibizamini bya Leta bisoza amashuri abanza, hamwe na 10 ba mbere batsinze ibisoza icyiciro rusange cy’ayisumbuye.
Uwitwa Rutaganira Yanisse Ntwali w’i Kigali mu Karere ka Kicukiro ni we wabaye uwa mbere mu bizamini bisoza amashuri abanza, na ho Tumukunde Francoise utuye mu Karere ka Nyamasheke akaba ari na ho yigaga, yabaye uwa mbere mu batsinze ibisoza amashuri yisumbuye(icyiciro rusange).
Rutaganira na Tumukunde bavuze ko babifashijwemo n’ababyeyi babo, batapfushije ubusa igihe cya Guma mu Rugo.
Tumukunde yakomeje agira ati "Ababyeyi banjye bamfashaga kujya kuri internet ngakora ubushakashatsi, ariko ngakurikirana n’amasomo yaberaga kuri televiziyo".
Aba bose ariko n’ubusanzwe bavuga ko babaga aba mbere mu bizamini bisanzwe byo mu ishuri kuva igihe batangiriye kwiga amashuri abanza.


text:
Stella Manishimwe amaze kugera kuri byinshi aho agira ati: “Nungutse byinshi,nungutse abantu bakizwa cyane cyane. Njyewe ibyanjye byose ni umurimo wa Data, rwose ntacyiza Imana yanyimiye mu bikari byayo pe”
Uyu muhanzikazi yagize icyo atangaza ku birebana n’isomo coronavirus yamusigiye ati: Stella: “Imana niyo yonyine ifite urufunguzo rwa byose. Korona yaje kuduha umwanya wo kwisuzuma no kwiyinira, umuntu wese akamenya ko Ubwami bw’Imana atari ukugenda mu kivunge. Ubu buri wese arimo gukora umuriro muriwe imbere mu mutima. Kuri njye rero narushijeho kubona ko byose biri mu biganza by’Imana.
Nkumbuye Ibiterane Bigari, naho ingaruka zo ni nyinshi no kuba hari imirimo yahagaze nan’ubu nanjye byankozeho. Korona yabangamiye byinshi , ariko iyadukomerekeje ninayo izatwomora kuko abantu bari bamaze kudamarara rero twagombaga guhwiturwa twebwe nk’abatuye isi, rwose uyu ni umugambi Imana yagize ngo yongere yigarurire imitima y’abatuye Isi kandi yisubize icyubahiro yambuwe n’abantu”.
Mu ndirimbo aherutse gushyira hanze yitwa “Sitwe turwana” hari ubutuwa yageneye abamukurikira ati: Nashakaga kubwira abatuye Isi bose ko atari twe twigize, atari twe twabishoboye, atari twe twabyigejejeho.Yego tuzakora ngo dutere imbere ariko nubona byemeye, abandi hafi yawe byanze ntukagire ngo ni kubw’amaboko yawe, ahubwo ni umugisha w’Imana kuko aho utari tutaronka.Rero kuba abatsinzi no kurushaho sitwe twabishoboye ahubwo ni Imana yabishoboreye muri twe, Insinzi turimo kwidegembyamo ni iya Yesu si iyacu.
Abajijwe ubusobanuro ku magambo ari Kuri porofire( Profile) ye y’urubuga rwa Whatsapp hari interuro igira iti “ Imana ibeshaho no mu rupfu” yasubije agira ati: “Ni ubuhamya bw’ibyo imbaraga Imana yakoze iwacu kandi ni ukuri ndi umuhamya rwose. Imana Ibeshaho n’abatagira shinge na rugero ndetse n’abadafite kirengera, Imana byose irabishoboye.
Ahangaha nashakaga kuvuga ko Imana ibeshaho bigendanye n’uko namaze imyaka 5 narabuze urubyaro, nyuma Imana irantabara, ku mwana wa kabiri rero Uwiteka yankoreye ibikomeye, kuko yanzuriye umwana ndi ku iseta, isanduka Papa we yari yaguze isubira mu isoko umwana avuka ari impumyi. Uwiteka amuha amaso nyuma y’amasaha 7 ari muri Kuveze (couvese) Imana intunguza iyo neza ingana ityo, niho nahimbiye indirimbo igira Iti” Ngarutse imbereyawe,kandi ninjye wa mugore”
Rero Imana ibeshaho no mu rupfu si mu nzara gusa ,si mu burwayi gusa, ahubwo hejuru y’ibisubizo bibi by’abo wabonagamo ubushobozi (Abaganga) Imana ifite ijambo rya nyuma.
Uyu mubyeyi avuga ko Abakurikiranira hafi ibyo akora abateganyiriza byinshi byiza kandi ku bw’ubutumwa bwiza bugamije kwamamaza Yesu ati: “Umumaro w’agakiza twakiriye muri twe. Rero hari Video nshya ndimo gutunganya ,ni indirimbo bakunze ari benshi , Twabirebeye kuri Komenti (comments) ziri kuri channel yanjye ya "Stella Ninjye wa Mugore" aho abakunzi bansabye gusubiramo indirimbo ya cyera yitwa “Utakurusha gusenga” niyo ubu rero ndimo gutegura neza izabageraho mu minsi izaza vuba.
Muri iki gihe Umuhanzi Stella Manishimwe atarimo gukora ibitaramo imbonankubone nkuko byahoze mbere y’umwaduko wa Korona virusi, Abantu aho bari hose ku Isi ibihangano bye byose babisanga ku rubuga rwe rwa Youtube “ Stella ninjye Wa mugore official” gusura ibikorwa bye no kubisangiza abantu benshi, niko kumufasha kwamamaza ubutumwa bwiza kugera kumpera y’Isi nk’uko kwagura Ubwami bw’Iman aribyo twahamagariwe.
Video y’indirimbo “ Sitwe turwana” wayisanga hano:


text:
Ni iby’ingenzi cyane ko ureba ibirenze ibigaragarira amaso. N’ubundi kandi, umukobwa witwa ko ari mwiza cyane, ashobora kuba atiringirwa cyangwa umusore witwa ko akunzwe cyane, akaba atari indakemwa mu mico. Ukeneye umuntu uzatuma wumva uguwe neza, uzuzuzanya n’imico yawe, akagufasha kugera ku ntego zawe.
Ntukarebe ibigaragara inyuma gusa
Suzuma incuti yawe utayibereye. Ariko ube maso, kuko ushobora kugwa mu mutego wo kubona ibyo wifuza kureba gusa. Ubwo rero, fata igihe gihagije. Gerageza gutahura uko iyo ncuti yawe iteye.
Abantu benshi barambagizanya bita ku bintu bigaragara inyuma gusa. Usanga bibanda ku bintu bahuriyeho, bakavuga bati ‘umuzika akunda nanjye ni wo nkunda. Dushimishwa no gukora ibintu bimwe.
Twumvikana ku bintu byose.’ Icyakora ni ngombwa ko wirinda kwita ku bigaragara inyuma gusa. Ukeneye gusuzuma “umuntu uhishwe mu mutima” (1 petero 3:4) (Abefeso 3:16).
Urugero, aho kureba gusa ku byo mwumvikanaho, byaba byiza urebye uko bigenda iyo mugize icyo mutumvikanaho.
Urugero, reka dusuzume ibi bikurikira:
- Ese iyo hari icyo mutavugaho rumwe, abigenza ate? Ese yanga kuva ku izima, wenda ‘akazabiranywa n’uburakari’ cyangwa ‘agatukana’ Abagaratiya 5:19)
( Abakolosayi3:19,20) Cyangwa ashyira mu gaciro, akemera kuva ku izima mu gihe nta mahame yirengagijwe.
- Ese uwo muntu agerageza kugukoresha ibyo yifuza? Ese agerageza kukubuza gusabana n’abandi cyangwa agafuha?
- Ese aba ashaka kumenya aho uri hose n’icyo ukora? Umukobwa witwa Nicole, yaravuze ati “hari abantu barambagizanya numvise ko bajya barwana bapfuye ko umwe atihanganira ko mugenzi we atamumenyesha aho agiye hose. Kuri jye, icyo ni ikimenyetso cy’uko nibabana bazagirana ibibazo.
- Ese uwo muntu abandi bamubona bate?
- Ushobora kuganira n’abantu bamaze igihe bazi neza uwo muntu, wenda nk’abantu bakuze mu buryo bw’umwuka bo mu itorero. Ibyo bizatuma umenya niba ‘ashimwa’ n’abandi. Ibyakozwe 16:1,2.
- source : jw.org
Umunyamakuru wa Isezerano.com , kuva mu mwaka 2016.
Yize itangazamakuru n’itumanaho (Journalism and Communication) muri Institut Catholique de Kabgayi (ICK).
Afite impamyabushobozi muri (Office Administration and Management) muri Kaminuza y’ u Rwanda (UR) .
Amaze imyaka 8 mu mwuga w’itangazamakuru .


text:
Mu gitaramo ‘Inkotanyi Ni Ubuzima’ ku munsi w’ejo cyari kibaye ku nshuro yacyo ya kabiri, cyateguwe n’umuhanzi Bonhomme uhamya ko kizajya kiba ngarukamwaka yashimiye byimazeyo abahoze ari ingabo za RPF bamugariye ku rugamba rwo kubohora igihugu abashimira ko bahagaritse Jenoside yakorewe Abatutsi mu 1994.
Ubusanzwe umuhanzi Bonhomme
amenyerewe mu ndirimbo zo Kwibuka Jenoside yakorewe Abatutsi, zirimo ‘Ijambo rya Nyuma’, ‘Kubera ko’, ‘Wasaga
Ute?’ ndetse n’izindi zirimo izo mu duce dutandukanye bamwifashisha mu kwibuka
abantu babo. Umwaka ushize wa 2018 yasoje iminsi 100 yo Kwibuka (Icyunamo)
ashimira Inkotanyi mu gitaramo yise ‘Inkotanyi Ni Ubuzima’. No muri uyu mwaka
rero ku itariki avuga ko itazahinduka muri Kigali, tariki 3 Nyakanga, yongeye gukora
igitaramo cyo gushimira Inkotanyi ko zahagaritse Jenoside yakorewe Abatutsi.
Umuhanzi Bonhomme wateguye igitaramo 'Inkotanyi Ni Ubuzima' yizihiwe acinya akadiho
Ubwo Bonhomme yahamagawe
ku rubyiniro yinjira yambaye imyenda isa n’izwi nka Mukotanyi kuva ku rukweto,
ipantalo, ishati n'ingofero, yakiranwe urugwiro rwinshi cyane. Yakomeje ajya
aho ingabo zamugariye mu rugamba zari zicaye mu tugare, abapfukama imbere
azamura ibiganza hejuru abaririmbira abashimira avuga ko ari Ishimwe rikomeye
abafitiye mu ndirimbo ye yumvikanisha ko hari "Igihango" aho yibutsaga abarokotse Jenoside ijambo babwiwe n’Inkotanyi ati "Ibuka
ijambo rya mbere bakubwiye, ukurure ayo mashusho, twumve icyanga cy'ubuzima, twumve
icyanga cyo kubaho kubera Iz'amarere. Tekereza ubakubita amaso, maze utekereze iyo zitinda gato amasaha cyangwa iminsi 2 gusa, tekereza aho zagusanze zari
gusanga ubuzima bwazimye. Ariya masaha bakugereyeho ni cyo cyanga cy'iki
gitaramo."
Bonhomme yinjiye yambaye imyenda ijya gusa na Mukotanyi
Yageze imbere y'ingabo zamugariye ku rugamba arapfukama maze arabaririmbira
Yakomeje aririmba
inkuru mpamo, avuga ku buhamya bwose bw'abarokotse Jenoside yumvise bubabaje
cyane ariko bose bajya kubusoza bakiruhutsa bati “Ngiye kubona mbona Inkotanyi ziraza maze abicanyi barahunga”. Muri
iyo ndirimbo yakomeje asaba abacitse ku icumu kutazatatira igihango bafitanye
n'inkotanyi maze arahaguruka ashimira cyane abari bicaye mu tugare agenda
abakora mu ntoki bose ababwira ngo “Mwarakoze.”
Yahise azamuka ajya ku rubyiniro maze azamukana n’indirimbo ye "Imbunda y'Inkotanyi" yibutsa abantu ko ubundi Imbunda yakorewe Kwica ariko muri Jenoside iy'inkotanyi yari yihariye kuko ababyumvaga aho kuyihunga barayisangaga. Yasabye abari muri Camp Kigali bose kwishima bakabyinana ndetse n'abari mu tugare abasaba kutifata na gato.
Yakomeje gushimira Inkotanyi aririmba abantu bizihiwe
Bacinye akadiho cyane ndetse akiri kuririmba Bonhomme yatunguwe yambikwa
igitenge mu ijosi nk’ikimenyetso cya kimwe mu bikoresho Inkotanyi zakoreshaga
mu kurokora Abatutsi kuko abenshi babageragaho batabasha kugenda bikaba ngombwa
ko babaheka mu bitenge.
Yatunguwe yambikwa igitenge nka kimwe mu bikoresho Inkotanyi zifashishaga mu kurokora benshi
Mu gukomeza gushimira
Inkotanyi yakomereje ku ndirimbo ye yitiriye iki gitaramo "Inkotanyi Ni
Ubuzima" agaruka ku mateka abacitse ku icumu babayeho muri Jenoside cyane
ko abenshi bari hafi yo gupfa maze Inkotanyi zikabarokora na n'ubu akaba abura
Inyiturano izikwiye kuko buri wese zageragaho zabanzaga kumubwira ngo
"Humura Ntugipfuye!"
Yasobanuye impamvu
akinjira yabanje kuririmba apfukamye imbere y’ingabo zamugariye ku rugamba
ati "Impamvu naririmbye iriya
ndirimbo mpfukamye, ni uko nashakaga kugaragaza ko ntacyo ndi cyo imbere yabo
rwose. Ngomba kubacira bugufi kuko nanjye barandokoye. N'ubwo ntamenya
uwandokoye kuko ntamwibuka isura ariko wenda ari hano sinabimenya."
Habayeho igikorwa
cyo kugurisha CD ya Album “Inkotanyi Ni Ubuzima” iriho indirimbo 8. Abanyamayaga
bateranyirije kugura CD imwe ku mafaranga ibihumbi Magana atatu na mirongo itatu
nk'inkunga y'urugendo rwa Bonhomme uri bwerekeze mu Bubiligi aho azataramira i Buruseli
mu mpera z’iki cyumweru turimo. Bonhomme mu gusoza, yashimiye abamugumyeho
n'ubwo hari ibitaramo byinshi byabayeho. Yavuze aho yakuye igitekerezo ko ari
kuri Egide Nkuranga ubwo bari ahantu habereye igikorwa cyo kwibuka akavuga ngo
"Inkotanyi Ni Ubuzima" nuko ahakura inganzo. Yagize ati “Nk'umuhanzi w'umunyamwuga, si uko ndi
umuhanga ahubwo ni uko nkora kinyamwuga,
namusabye ko yanyemerera nkakoresha izina rye arabyemera.”
Yasoje avuga ko abantu
baza muri icyo gitaramo biba bibari ku mutima koko kandi bazafatanya
bagashobora kubikorera henshi. Yabasabye kuzakomeza kumugumaho, ati “Ndabakunda
cyane kandi abantu baje hano dufitanye igihango, muzangumeho, nanjye
nzabagumaho.” Tubibutse ko ku itariki 19/07/2019 igitaramo nk’iki kizakomereza
ahandi hantu mu INYARWANDA izabagezaho byimbitse mu minsi iri imbere.
Bonhomme yashimiye cyane abamugumyeho abasaba kutazacogora


text:
Hitimana Joseph wahawe akabyiniriro k’izina Gasore yahawe n’abanyeshuri biganye nyuma yuko yize imyaka isaga 20 mu mashuri abanza, yavuze agahinda ajya ahura nako iyo ahuye n’abana bigana bakamuserereza bavuga ko ari umusaza bikamutera ipfunwe. Ni mu kiganiro yagiranye na Afrimax Tv ari nayo yaganirije umubyeyi we ndetse n’umwe mu barimu bigisha Gasore.
Umwarimu wa Gasore yavuze ko Gasore ari umunyeshuri mwiza. Asubiza neza mu ishuri ndetse akanakora neza imyitozo aba yahawe gusa agira ikibazo gikomeye cyo kwibagirwa ku buryo usanga igisubizo asubije aka kanya iyo hashize umwanya muto aba yakibagiwe.
Mama wa Gasore yavuze ko Gasore ari umwana we w’Ubuheta, avuga ko yiga neza nk’abandi bana gusa akaba afite ikibazo cyo kwibagirwa bituma atimuka mu mwaka yigamo ndetse akaba amaze imyaka isaga 20 yiga mu mashuri abanza.


text:
Umwembe ni urubuto rukize cyane ku ntungamubiri nyinshi zifite akamaro kanini mu mubiri . Uru rubuto rukungahaye kuri Vitamini zigera kuri makumyabiri (20) n'imyunyu ngugu itandukanye. Umwembe ugira isukari y'umwimerere kandi ifitiye umubiri wacu akamaro. Nta bibazo umwembe watera, nko kongera isukari mu maraso kuko ikigero cy'isukari kiba mu mwembe si cyinshi (Low glycemic index).
Zimwe mu ndwara uru rubuto rufasha mu kurinda:
Umwembe ufasha mu kurwanya kanseri
Abashakashatsi batandukanye bagaragaje ko mu mwembe habamo ibinyabutabire bifasha umubiri mu kurinda uturemangingo tw'umubiri, twavugamo nka quertin, isoquercitin, festin, astrogalin, galic acid na methylgallat. Ibi binyabutabire tuvuze bifasha mu kurinda kanseri harimo kanseri y'ibere, kanseri y'amara, kanseri y'amaraso ndetse na kanseri ya prostate.
Umwembe ufasha mu kugabanya urugimbu rubi mu mubiri
Umwembe kuba ukungahaye kuri vitaminC, pectin ndetse n'intungamubiri ndodo (fibre) ibi byose bifasha mu kugabanya ibinure mu mubiri. Umwembe kandi ukungahaye kuri vitamin K ifasha amaraso kudacika amazi ndetse no kuringaniza uko umutima utera.
Umwembe ufasha abantu barwara Diyabete
Uretse n'urubuto rw'umwembe n'ibibabi byawo bigirira umumaro ukomeye abarwayi ba Diayabete aho ufata ibibabi ukabicanira mu mazi byamara guhwana ukayungurura amazi yabyo ukayabika ukayanywa mu gitondo.
Abashakashatsi batandukanye bemeza ko ibi biringaniza umusemburo ushinzwe kuringaniza isukari mu mubiri. Ikindi ni uko urugero rw'isukari ruba mu mwembe ruri hasi cyane, kurya umwembe rero ntibishobora guteza ibibazo byo kongera isukari mu maraso.
Umwembe ufasha mu kugabanya ibiro
Ku bantu bifuza kugabanya ibiro bakwitabira kurya umwembe kuko ukungahaye kuri vitamin, intungamubiri ndodo (fibre) ndetse n'imyunyungugu. Ibi byose rero bituma umuntu wariye umwembe yumva ahaze bityo ubushake bwo kurya bukagabanuka bityo imbaraga zinjira mu mubiri ziciye mu biribwa ndetse n'ibinyobwa zikagabanuka n'ibiro bikagabanuka.
Ufasha mu gufata neza imboni y'ijisho ukarinda n'ubuhumyi
Umwembe ugira ibinyabutabire bifasha umubiri mu kurinda uturemangingo tw'ijisho bita Zeaxidant bifasha mu kurinda imboni y'ijisho ndetse n'ubuhumyi ku bantu bakuze. Umwembe kandi ugira vitamin A ifasha ijisho kureba neza, kubobereza ijisho, ndetse iyi vitamin A ifasha mu kurinda ubuhumyi.
Umwembe wongerera umubiri ubudahangarwa
Umwembe ugira Vitamin C ndetse na vitamin A hamwe na carotenoid z'ubwoko butandukanye, ibi byose bifasha mukongerera umubiri ubudahangarwa bityo ugatandukana no kurwaragarurika byahato na hato.
Source: Rwandamagazine.com
Daniel@agakiza.org
Source : https://agakiza.org/Akamaro-gakomeye-k-umwembe-ku-mubiri-wacu.html


text:
Nyiransanzimfura Eugenie, nibyo yashingiyeho ashaka icyamuvana mu mibereho mibi yari yarakuriyemo kubera kubura ababyeyi akiri muto.
Kuri ubu uyu mugore uri mu kigero cy’imyaka 35 y’amavuko atuye mu Murenge wa Kimisagara, Akarere ka Nyarugenge.
Mu kiganiro na IGIHE, yavuze ko yakuze mu buzima bubi cyane agorwa no kubona icyo kurya ariko ashimangira ko muri iki gihe ubuzima bugenda buhinduka.
Mbere yabanje kuba umuzunguzayi kugira ngo abone ikimutunga we n’abana be ariko ntibyamuhiriye bitewe n’uburyo yamburwaga ibyo yabaga acuruza n’abashinzwe kurwanya ubucuruzi bw’akajagari mu Mujyi wa Kigali ndetse rimwe na rimwe agafungwa.
Nyuma yatekereje kujya asiga abantu kanta ndetse aranabitangira ku buryo kuri ubu amaze gutera intambwe nziza.
Ati “Natangiye mbona ari imikino umuntu yaza nkamuterera kanta ya 200 cyangwa iya 300, bigenda biza buhoro buhoro, ntangira kugira abakiliya benshi.”
Uko yabonaga amafaranga yageragezaga kwizigamira nubwo yabaga ari make aza kugera ku bushobozi bwo kwigurira ikibanza.
Ati “Ubu mfite ikibanza cyanjye muri Kigali kandi ndateganya kucyubakamo. Iyo nza kuguma mu muhanda ntibyari koroha kukibona. Ubu mituweli z’abana n’ibikoresho by’ishuri by’abana ndabibona ntawe nsabye mu gihe mbere iyo umuntu yabinkoreraga nabonaga ari igitangaza.”
Yaboneyeho gushishikariza abantu bose gukura amaboko mu mifuka bagakora no kutajya basuzugura akazi runaka nubwo kaba kinjiza make.


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha GUKUNA MURI IKI GIHE
Igihe cyo gukuna nticyarangiye kuko igihe cyo gukunda ibituba bikunnye kitararangira!
Mbese utekereza ko gukuna bikenewe n'uyu munsi? Mbese iyo imishino ni iki ku buryo ngomba kuyitunga?
Si ngombwa ko utunga imishino ngo ube uri umugore wuzuye.
Umugore si imishino kuko atari yo yubaka urugo. Abagore bamwe nta mishino bagira. Icyangombwa ni uko ushobora gushimisha umugabo wawe mu mibonano mpuzabitsina.
Nyamara ariko ku mwana w'umukobwa uri mu kigero cyo gukuna namugira inama yo gukuna
. Ndetse na nakwibutsa ababyeyi b'abakobwa kubakangurira gukuna kuko mu muco nyarwanda igituba gifite imishino ni cyo abanyarwanda bavuga ko kiba cyuzuye. Imishino si umurimbo si n'umurato kandi ifite akamaro kayo umugore atapfa kwirengagiza.
-umugore ashobora kuyikurura ari wenyine arimo kwikinisha
-umugabo ashobora kuyikurura mu mirimo mbanzirizagitsina cyangwa bahuza igitsina
-ituma mu gituba hahora hahehereye. Ku bagore benshi bafite imishino ntibakenera gukoresha utuvuta two gutuma bahehera keretse abageze mu zabukuru
-ifasha umugore kunyazwa
-ibobereza imboro mu gihe cyo guswera
NAKUNIRA HEHE
Si ngombwa ko ujya mu gisambu cyangwa ngo ukore imihango yo gukuna nk'iya kera. Ariko ubishoboye wabikora.
Gukuna ni ukurema imishino aho itari iri.
1.Ushobora gukunira ahantu aho ari ho hose hagushimishije kandi hari ubwiherero.
2.Ushobora kubikora wenyine cyangwa n'undi mukobwa w'inshuti yawe cyangwa wo mu muryango wisangaho cyane.
BAKUNA BATE
-imaremo ubwoba utinyuke umubiri wawe.
-ikorakore ku mubiri wawe wose wumve uko umerewe uko ukoze buri hantu
-Umukobwa utarakuna nta imishino aba afite. Ufata ku mpande za rugongo ukajya ukurura uganisha hasi. Si ngombwa ko ukurura cyane ariko na none ugomba kwemera kubabara ho gato
-kugira ngo umenye uburebure bw'imishino yawe ugenda upimira ku rutoki musumba zose. Urushinga ku ntangiriro y'imishino ukayikurura uringaniza kuri urwo rutoki. Ugwiza iyo imishino ireshya n'urutoki musumba zose.
-Iyo ugeze ku rugingo rwa kabiri rwa musumbazose utangira gukurura imishino uyirambura ngo ibe migari ntizabe udushumi
-buhorobuhoro uzagenda umenyera, nta wukuna ngo agwirizeho bitwara igihe kinini no kwihangana. Abakobwa iyo bagiye gukuna birirwayo.
-gukuna bizatuma uvumbura igituba cyawe uzamenye n'uburyo bwiza bwo kugiha umugabo
-bizatuma ugira igituba cyuzuye abagabo bakunda kandi baba bategereje ku mugore.
-SOMA UKO KERA BAKUNAGA
-REBA AKAMARO KO GUKUNA
IBIKUNISHO
1.Wakenera amavuta y'inka cyangwa andi mavuta yatuma intoki n'imishino binyerera ukirinda za produit zakwangiza mu gituba
2.Imboro za plasistique, ikijumba cya musambi, n'ibindi wakwinjiza mu igituba. Ugomba kuba kubisiga amavuta yagegenewe igituba kandi ukirinda kubijomba kure mu igituba kuko ushobora kwikomeretsa cyangwa ukavuna akabambano kawe (hymen) ukica ubusugi bwawe utarabonana n'umugabo. Ibi bintu ubijomba gusa ahagana mu mwinjiriro w'igituba kugira ngo wimenyereze imboro no guswerwa usibye ko umaze kubimenyera wakumva bikuryoheye.
TAGS:imboro,igituba,guswera,gukuna,ibikunisho,amavuta,inka,ikijumba-cya-musambi,akabambano,imishino,umukobwa,inshuti,umugabo,rugongo


text:
Amaguru y’inyuma ni magufi ugereranyije n’ay’imbere twakwita nk’amaboko yayo. Umurizo wa Twiga ni muremure kandi urananutse kandi ukagira ubusenzi nk’ubw’inka aho urangiriye.
Ku mutwe wa Twiga y’ingabo n’iy’ingore hariho uduhembe duto duhagaze ariko ingabo ishobora kumera utundi duhembe tubiri dusanga utundi tubiri tuba turiho. Uruhu rwa Twiga rujya gusa n’umucanga kandi hagaragaraho amabara agiye afite ishusho n’ingano bitandukanye.
Muri iki gihe ku Isi habarurirwa Twiga 97.652, umuvuduko wa Twiga ni 48km/h, ishobora gupima toni ebyiri kandi ishobora kurama imyaka 28. Ubujyejuru bwa Twiga bushobora kugera kuri 4-4,7m kandi uburebure bushobora kuba 3,8-4,7m.
Twiga ziboneka ahantu hameze hate?
Twiga zikunda kuboneka mu bice bikunda kumeramo ibiti bya accasia (gasiya). Ahantu izi nyamaswa zikunda kuba ni ahantu humye, ubutaka bwumagara. Izi nyamaswa kandi ziboneka ahantu h’umukenke, ahantu hamera ibyatsi n’amashyamba y’ibiti bitari birebire cyane.
Ibindi wamenya kuri Twiga
Kubera ubunini bwa Twiga zimara igihe kinini zirisha by’umwihariko mu gitondo na ni mugoroba. Nijoro ziba zihagaze zirimo kuruhuka. Ku manywa iyo hashyushye zikunda kuba ziri munsi y’ibiti ahari igicucu zirimo kuza (kongera kugarura mu kanwa ibyo zari zariye kugira ngo zibihekenye neza).
Ingore zikunda kuba hamwe n’imitavu kugira ngo ziyirinde umwanzi. Ingabo zo zikunda kuba zagiye gushaka ingore yarinze kugira ngo ziyibangurire. Iyo ingabo ebyiri zihuriye ku ngore imwe yarinze zirwana zikoresheje amajosi hanyuma inesheje akaba ariyo ibangurira iyo ngore.
Agasumbashyamba gatungwa n’iki?
Agasumbashyamba ni indyabyatsi kandi ibyo kurya by’ibanze ni amababi y’igiti cyitwa gasiya. Agasumbashyamba karya amababi, imbuto n’indabo n’uruvange rw’umutobe uva mu guhekenya ibyo byose.
Ikindi ni uko agasumbashyamba gakunda kurya imbuto n’ibyatsi by’umwihariko iyo imvura ihise. Ntabwo agasumbashyamba gakunda kunywa amazi nubwo kabikora kuko mu byo karya ku kigero cya 70% biba birimo amazi.
Imyororokere ya Twiga
Twiga y’ingabo ibyarana n’ibigore byinshi. Muri rusange, ibigabo bibanza kurwana ikinesheje kimererwa kubyarana n’ikigore aho cyagisanga hose n’igihe icyo ari cyo cyose.
Iyo ikigore kimaze kwima gihaka amezi 13-15 kikabyara inyana imwe nubwo rimwe na rimwe Twiga ishobora kubyara inyana ebyiri.
Ingore ibyarira ahantu yahisemo kandi n’ubutaha aho ni ho igaruka kubyarira. Umutavu ukivuka nyuma y’amasaha 24 ushobora kwirukanka.
Nyuma y’umwaka umutavu ntabwo uba ugitungwa n’amashereka ya nyina. Ku mezi 15 umutavu uba umaze gukura uhita wigenga. Ku myaka 4 cyangwa 5 Twiga iba imaze gukura ku buryo yabyara ariko ingabo itangira kwimya imaze imyaka nibura 8.
Ibibangamiye Twiga muri iki gihe
Ubuhigi n’ubushimusi ni bimwe mu bituma Twiga zigabanuka muri iki gihe. Izi nyamaswa kubera inyama zazo, uruhu n’umurizo bituma abahigi bazihiga cyane. Ikindi kizibangamira ni ukubura aho kuba kuko ahantu henshi abantu basigaye bigabiza amashyamba bashaka aho guhinga cyangwa inkwi.
Umuryango Mpuzamahanga wita ku bidukikije witwa International Union for Conservation of Nature (IUCN) ushyira Twiga ku rutonde rw’inyamaswa zibangamiwe.
Akamaro ka Twiga mu rusobe rw’ibinyabuzima
Kuba Twiga ari inyamaswa ndende ku Isi bituma igira akamaro gakomeye. Twiga ishobora kurya amabibi yo mu biti hejuru aho ishobora kugera hose izindi nyamaswa zitagera. Ikindi kubera uburebure bwayo ishobora kubona ahari umwanzi ikaburira izindi nyamaswa ziri hafi yayo.


text:
Mu giterane ngarukamwaka cya Afrika Haguruka ku munsi wacyo wa 6 ni ukuvuga taliki ya 29/7/2016, igiterane Afurika Haguruka ku nshuro ya 17 cyaranzwe n’inyigisho zikomeye zivuga guhaguruka kwa Afurika mu bukungu n’iterambere n’ububyutse buzaturuka muri Afurika bugakwira ku isi yose.
Ibihugu by’Uburayi n’Amerika byateye imbere kubera byari bishyize imbere kubaha Imana no kubakira ku mahame y’Ijambo ryayo ariko ubu byamaze kuyitera umugongo akaba ariyo mpamvu ubu byibasiwe n’ibibazo byinshi by’ubukungu, amacakubiri ashingiye ku moko n’irondaruhu, kwibasirwa n’ibitero by’iterabwoba, imyuzure, imitingito n’ibindi.
Ububyutse buzaturuka muri Afurika nibwo buzongera guhagurutsa Uburayi n’Amerika mu Mwuka kandi nkuko mu bihe byo hambere Afurika yabaye ubuhungiro bw’abantu bakomeye Imana yari ifiteho umugambi nka : Yesu, Abrahamu, Yakobo n’urubyaro rwe, ni nako igiye kuba ubuhungiro bw’abanyamahanga bagiye guhunga ubuhenebere n’ihungabana ry’ubukungu mu bihugu byabo.
Ushobora gushidikanya ku biri kuvugwa kuri Afurika ukurukije n’ibibazo Afrika ifite cyane nkaho abanyafurika benshi bari kugwa mu Nyanja bahungira mu mahanga ariko Ijambo ry’Imana ko: “ aba nyuma bazaba abambere “.
Habaye kuramya no guhimbaza bituruka ku mutima
“Burya kandi ikibazo kidafite igisubizo ntikiba ari ikibazo, bisobanuye ko ibibazo byose afurika ifite Imana igiye guha abanyafurika ibisubizo.”
Kuri uwo munsi Prophet EMEKA OKOYE waje uturutse muri Nigeriya yigishije ijambo rivuga ko iki ari igihe cyo kugaragara kw’abana b’Imana(Abaroma 8:19), yavuze ko ibibazo byose Afurika ifite bishingiye ku kuba abakristo baba mu buzima bwo kwitwa abana b’Imana ariko ntibabe mu buzima bugaragaza ko ari abana b’Imana. Yagize ati:
“Yesu ni umwana w’Imana Data wa twese ,niwe ufite ubutware bwose, niwe utwara Ijuru n’isi n’Ibiyirimo kandi natwe kubwo kwizera turi abana b’Imana ndetse turi abaraganwa na Kristo. Twahawe inshingano zo gutwara ariko se kuki tutaba umuti w’ibibazo ndetse n’ibyaremwe bikaba bitakishwa no kubona guhishurwa kw’abana b’Imana kandi duhari? Nuko turirimba ko turi abana b’Imana ariko ntitugaragaze imirimo yerekana ko turi bo”.
“Afurika izahaguruka ari uko itorero ryavuye mu kurwanira ko abantu bamenya ko rihari ahubwo ryo ubwaryo rikerekana ko rihari biciye mu mirimo n’ibikorwa”.
Prophet EMEKA OKOYE kandi yatanze ubutumwa burimo n’ubuhanuzi Imana yamuhaye ku Gihugu cy’U Rwanda n’Itorero by’umwihariko:
Yavuze ko mbere yo guhaguruka ava iwabo muri NIGERIYA Imana yamuhaye ubuhanuzi bukomeye ku Gihugu cy’U Rwanda yagize ati hari taliki ya 25/7/2016 saa kumi n’Imwe n’igice za mu gitondo:
1. “ Imana yambwiye ko u Rwanda ari igihugu kirimo amahirwe menshi kandi ko benshi bagiye kukigana kikazaba igihugu gitanga serivise nziza mubyo gikora byose, kubw’iyi serivise nziza bizatuma kiba igihugu ntangarugero mu karere ka Afurika y’iburasirazuba ndetse n’iyo hagati, kandi kikazubakwamo ibigo byinshi bitanga serivise.
2. Hazaba isoko ry’ubuhahirane rizahurirwaho n’ibihugu byinshi by’Afurika, cyane cyane Congo Kinshasa na Congo Brazaville bizisanga bikorana cyane n’u Rwanda mu by’ubuhahirane.
3. U Rwanda ruzahinduka igihugu gikora isuku mu by’ubuhahirane kandi ruzahinduka inzu y’ihahiro mpuzamahanga mu by’umutungo kamere, bityo hakwiriye gushyirwaho isoko ry’imigabane rikomeye I Kigali ndetse u Rwanda rurasabwa kuzamura imikorere ya Banki zarwo ikagera ku rwego mpuzamahanga.
4. U Rwanda rushyireho ibigo by’ubucuruzi mu birebana n’ikoranabuhanga n’itumanaho (IT& ICT) kuko Ibigo by’ikoranabuhanga bizahirimbanira gushyira ibyicaro byabyo mu Rwanda,
5. Hazubakwa umuhanda wa gare ya moshi uhuza u Rwanda n’ibindi bihugu ndetse ukaruhuza n’inyanja, ibi bizakomeza ubukungu bw’u Rwanda ndetse binaruheshe umutekano mu by’ubukungu
6. Imana yambwiye ko ibihugu by’amahamga byamaze gushyiraho gahunda yo kwangiza imitekerereze y’urubyiruko rw’u Rwanda babashora mu bikorwa by’ubutinganyi ndetse bamwe muri rwo bamaze kubyinjiramo. Kandi ibyo bihugu birashaka kwegera abayobozi b’u Rwanda ngo babumvishe ko bakwiye gushyigikira ibyo bikorwa by’ubutinganyi no gushakana kw’abahuje ibitsina ariko ngo iterambere ry’u Rwanda Imana yarugeneye ntirishingiye ku butinganyi cyangwa kuva ahandi ahubwo ngo rizaturuka mu banyarwanda bo ubwabo” aboneraho no gusaba abayobozi b’U Rwanda kwima amatwi no gutera umugongo abashaka kuzana iterambere ritubakiye ku kubaha Imana n’umuco nyarwanda. Kuko nibumvira abanyaburayi n’abanyamerika Imana izazana uburakari bwayo ikabahana. U Rwanda ni igihugu cyejejwe n’Imana, twirinde kurwandurisha iyo mico mibi y’amahanga.
7. Prophet EMEKA kandi yavuze ko Imana yamubwiye ko Itorero ry’u Rwanda aricyo kiraro kizahuza igihugu n’amasezrano y’Imana kuri cyo, asaba itorero kurindana ifuhe rikomeye ubusabane bw’Imana n’igihugu kuko u Rwanda ruzaba umucyo wa Afrika y’iburasirazuba.
8. Itorero rikwiriye kumenya inshingano yaryo mu gihugu kandi rikarekeraho gutega amaboko ku baterankunga bava hanze, kuko ibisubizo by’ibibazo rifite bizazanwa n’abanyarwanda ubwabo bakozweho n’ububyutse bw’ibiterane nka Afrika Haguruka n’ibindi, abanyafrika bagenzi babo ndetse n’abanyafrika baba muri za Diaspora nibo dukwiriye gukorana kuko nibo batwumva.Yavuze ko itorero ry’amahanga ridashaka gukura kw’itorero ryo mu Rwanda akaba ariyo mpamvu asaba itorero ryo mu Rwanda gukura amaso mu mahanga bakubaka imitima y’abanyarwanda ikubaha Imana kuko bo ubwabo bifitemo ibisubizo.
9. Uyu mukozi w’Imana yasabye kandi aburira abayobozi b’amatorero mu Rwanda kurera itorero rigakura mu mwuka kandi bakirukana umwuka w’uburyarya no kwishushanya we yavuze ko Imana iwumwereka yabonye ari umwuka w’uduhene two mu gasozi , umwuka utera abanyarwanda kwishushanya,uburyarya, kwigaragaza inyuma ko ari beza ariko imbere babitse ibindi bitari byiza, bamwe bakagaragaza ko bababariye ariko bagishaririye mu mitima.
10. Hari ububyutse bukomeye bugiye kuza ariko mbere y’aho u Rwanda rurasabwa kugira no gukomeza ubucuti bwarwo na Singapore ndetse na Nigeria kuko Nigeriya Ifite ubutware mu mwuka no mu bukungu muri Afrika, Itorero niryo rigomba kubigiramo uruhare kugira ngo ubwo bucuti bukomere Kandi ngo habeho ubuhahirane mu by’ubukungu.
Prophet EMEKA OKOYE waje uturutse muri Nigeriya
Nyuma y’ubu buhanuzi abakristo n’abanyarwanda muri rusange basabwe guhaguruka bagatangira kubiharanira no kubigeraho kuko Imana itazaza ngo ibitereke mu Rwanda ahubwo izakoresha abanyarwanda mu kubizana mu Rwanda.


text:
Kuko mukiri aba kamere. Ubwo muri mwe harimo ishyari n’amahane, mbese ntimubaye aba kamere koko ntimugenza nk’abantu? 1Abakorinto 3:3.
Umunsi umwe, ubwo nari ndimo kuganira n’abo mu rugo, nafashe ijambo kugira ngo mbahe ubuhamya n’amarangamutima y’igitangaza Imana yari imaze gukora mu muryango wacu. Umuhungu n’umukazana bacu bari barifuje kuba ababyeyi imyaka myinshi. Ibisubizo bya muganga bijyanye n’uburumbuke bwabo byari birimo ikibazo kandi umwanzuro wa nyuma babahaye wari uko bazigera bashobora kubyara bisanzwe. Mbega igikuba ku mitwe yabo!
Ariko, nyuma yamasaha 48, uwo mugore ukiri muto, abonyeko atinze kubona imihango, yahisemo kwipimisha inda, ibisubizo byagaragaje ko atwite! Ndababwiza ukuri nari nikoreye uyu mutwaro mu masengesho igihe kirekire. Umutima wanjye wari wuzuye gushima Imana. Mugihe nabwiraga abantu iyi nkuru nziza, nari niteze ko bose iza kubashimisha.
Ariko umuntu yarantangaje ku buryo butunguranye kugira ngo arwanye ubuhamya bwanjye. Ambwira ko n’ubwo yahanuriwe ndetse agasengerwa bikomeye nta mwana azabyara. Mbega kugwa mu kantu! Njye, nizeraga kwinjira mugihe cyo guhimbaza Imana ikura ibishoboka mu bidashoboka.
Intego yanjye ntabwo ari ugucira urubanza uyu mugore wagaragaje ububabare, ahubwo ni ugutekereza ku ishyari. Bibiliya mu Baroma 12:15 iraduhamagarira kwishimana n’abishimye. Birashoboka ko ubungubu umutima wawe uremerewe; nyamara, niba umuturanyi wawe afite ibihe bidasanzwe byo gutera imbere, gukorakora ku Mana, kuki utashyira ku ruhande ibyiyumvo byawe bwite hanyuma ukitabira ibirori, nta mpamvu zikomeye?
Ishyari ni isoko y’uburakari, umujinya, kunegura; rirasenya: Ishyari ryateje urupfu rwa Kayini, kugurishwa nk’umucakara kwa Yozefu, gushaka kwica Dawidi n’ibindi byinshi. Mu bihe byo hambere Imana yaremye umuntu imwitezeho ko azayubahisha, ariko abantu barushijeho kugomera Imana. Yesu araduhamagarira kutagirira ishyari umuturanyi wacu ati: “Mbese hari icyambuza kugenza ibyanjye uko nshaka, ko undeba igitsure, kuko ngize ubuntu!’ (Matayo 20.15)
Buri wese muri twe amenye ko Imana ari Yo cyitegerezo cyacu kandi ko yahamagariwe kwera imbuto: Reka tureke kwigereranya n’umuturanyi wacu, twifuza umuhamagaro we, umuryango we, umwuga we, ibintu bye, impano z’ubuhanzi n’ibindi. Ntugahangayikishwe na gahunda Imana ifitiye umwe cyangwa undi. Yesu aratubwira ati: Yesu aramusubiza ati “Niba nshaka ko agumaho kugeza aho nzazira, upfa iki? Nkurikira.” (Yohana 21.22)
Isengesho ry’uyu munsi
"Urakoze Mwami ku bw’iyi nyandiko inyereka ishyari n’ingaruka zaryo mbi. Mfasha kurinda umutima wanjye kuruta ibindi byose birindwa. Ubwami n’ububasha n’icyubahiro ni ibyawe iteka ryose. Amen!
Source: www.topchretien.com
[email protected]


text:
Inteko y’Umuco igiye gutangiza ikinyamakuru cy’ubushakashatsi
Yanditswe na TUMUKUNDE GEORGINE
Inteko y’Umuco (RCHA) iratangaza ko igiye gutangiza ikinyamakuru kizajya gifasha Abanyarwanda kumenya amakuru y’ubushakashatsi ku Kinyarwanda, umuco n’umurage.
Ni igikorwa kiri mu nshingano iyi Nteko yahawe zirimo izo gukora ubushakashatsi ku muco n’ururimi rw’Ikinyarwanda, kubika no gutangaza icyabuvuyemo.
Intebe y’Inteko Amb. Masozera Robert, yabigarutseho mu kiganiro nyunguranabitekerezo cyakozwe hifashishijwe iyakure (Online) mu kwirinda ikwirakwira rya COVID-19, cyahuje Inteko y’Umuco, impuguke, abashakashatsi, abarimu b’Ikinyarwanda bo mu mashuri yisumbuye na kaminuza n’abanyeshuri bo mu iyigandimi.
Cyateguwe mu rwego rwo kwizihiza Umunsi Mpuzamahanga w’Ururimi Kavukire wo kuri uyu wa 21 Gashyantare 2021, aho abashakashatsi bagarutse ku nshamake z’ubushakashatsi bakoze ku Kinyarwanda n’ ikoranabuhanga, imyigishirize yacyo, uruhare rwa muzika, ubuhanzi n’ ubuvanganzo mu kugikungahaza,…
Amb. Masozera yagaragaje ko kugira ngo Inteko y’Umuco yuzuze ziriya nshingano ifite, abashakashatsi, impuguke, abarimu n’abanyeshuri, bafitemo uruhare ntagereranywa.
Ati: “Nyuma y’ibi biganiro tugiranye, dufite gahunda yo gukomeza imikoranire namwe, aho twifuza gukomeza gufatanya gutangariza Abanyarwanda ibyavuye mu bushakashatsi mwakoze, inyandiko zose zagenewe iyi nama zizatangazwa mu kinyamakuru cy’ubushakashatsi, umuco n’umurage, cyajya kinasohoka mu buryo buhoraho buri mwaka”.
Ku ikubitiro, abashakashatsi bamaze gutanga inyandiko zigaragaza inshamake z’ubushakashatsi bwabo ku ngeri zinyuranye ni 18.
Umushinga wo gutangiza ikinyamakuru uje wiyongera ku wundi ugamije gushyira Ikinyarwanda mu ikoranabuhanga mu rwego rwo korohereza abashaka kukiga.
Amb. Masozera ati: “Dufite umushinga wo gushyira Ikinyarwanda mu ikoranabuhanga, ni umushinga Minisiteri y’Urubyiruko n’Umuco ifatanyijemo na Minisiteri y’Itumanaho n’Ikoranabuhanga natwe Inteko y’Umuco. Umushinga waratangiye, impuguke n’inzobere zizadufasha guhanga porogaramu yihariye ku Kinyarwanda”.
Yakomeje asobanura ko iryo koranabuhanga rifite ubushobozi bwo gusemura Ikinyarwanda, gusohora inshamake y’inyandiko, gusubiza ibibazo, itahuramajwi, ishyirwa mu majwi n’ibindi.
Gusa ngo muri uyu mushinga hakenewe kongerwamo ikoranabuhanga rizajya ryifashishwa muri gahunda ya Ndiga Ikinyarwanda ku buryo abatakizi bakeneye kukiga byaborohera.
Muri urwo rugendo rugamije guteza imbere uru rurimi kavukire, harimo no guhanga amuga (amagambo yabugenewe mu mwuga runaka no mu bumenyi runaka) agamije kungura abantu ubumenyi, guha inyito ibintu bishya bivutse.
Kabagema Egide umukozi w’Inteko y’Umuco, ushinzwe Ubwanditsi bw’Inkoranyamagambo, atanga ikiganiro ku muga, yagize ati:“Urugendo runini dufite ni uguhindura amuga, mu bihugu bikize hari menshi begeranyije kandi yabafashije gutera imbere. Igihugu kiri mu rugendo rurerure kandi rugomba kwihuta, ruzaba runakoresha ikoranabuhanga mu bihe bya vuba hahangwa cyangwa hahindurwa amuga kugira ngo isakazabumenyi ryihute ku Banyarwanda bose”.
Kabagema yakanguriye inzego zitandukanye kwiyegeranya zigahanga amuga kugira ngo zikungahaze Ikinyarwanda kandi zihutishe gutanga ubutumwa bityo n’iterambere ry’igihugu ryihute.
Ashima izatangiye iyi gahunda ku buryo ubu hamaze guhangwa amuga yo mu buhinzi, ay’ubucamanza,…
Ibi abihurizaho n’intiti Senateri Prof. Niyomugabo Cyprien uvuga ko iyo ururimi rutabasha kujyana n’amajyambere rupfa, kandi kugira ngo rugire imbaraga ntibyizana; abantu bagomba kurwiga, bakarushyigikira.
Hon. Prof. Niyomugabo ati: “Ururimi rufite ubuzima nk’uko n’abantu babugira, ruravuka, rugakura, rukabona ibiryo, iyo rubonye ibiryo byiza rumererwa neza, rutabibona rukarwara, rukazahara nk’uko umuntu utabonye ifunguro ryiza azahara ndetse rukaba rwanapfa ariko rimwe na rimwe hari igihe rushibuka. Ibiryo by’ururimi rero ni amuga”.
Yongeyeho ko ururimi ari umutungo, bityo Abanyarwanda bagomba kubumbatira Ikinyarwanda nk’igikoresho bifashisha bagaragaza ibiri mu muco wabo.
Buri mwaka, u Rwanda rwizihiza Umunsi Mpuzamahanga w’Ururimi Kavukire, insanganyamatsiko y’uyu mwaka iragira iti: “Ururimi rw’Ikinyarwanda, umusingi w’ubumwe n’agaciro by’Abanyarwanda”.
Kwizihiza uyu munsi bigamije guhesha agaciro Ikinyarwanda nk’ururimi kavukire Abanyarwanda bahuriyeho bose no kubashishikariza gukoresha ikoranabuhanga mu kurwihuguramo.


text:
EPISODE 8: Superstar biramukomeranye hari umubeshyeye ko yamwibye telefoni
Ukeneye kwamamaza! Gusobanuza! Gutanga amakuru? Hamagara 0788772818
Umwanditsi: NIYONZIMA Eric – A rubay writer
Superstar “Lili nanjye sinakubwira ngo ni kino gihe kuko hari umuntu turi kumwe gusa nibirangira ndahita nza. Harya ni i Nyamirambo?”
Liliane “Oya! Ni mu Gitega. Nta kibazo kuko ngiye kujya mu Mujyi, uze kumbaza nze nkurebe nugera muri gare yaho, noneho tujyane mu rugo.”
Superstar “Nta kibazo! Ndaza kukubwira kandi urakoze.”
Liliane “Oya winshimira kuko ntacyo nakoze. Sawa Imana ikurinde.”
Superstar “Nawe ikugushe neza mwiza we!”
Basoje kuvugana Superstar ahindukira vuba vuba avuga ati:
“Mumbabarire uyu muko…,”
Atarasoza kuvuga yarebye Gasana aba aramubuze yibaza aho agiye biramucanga. Yahise yongera yinjira muri supermarket areba hamwe Gasana yarari kare aramubura. Yahise asaba numero ze aramuhamagara gusa atari kwiyumvisha ukuntu yaba agiye byihuse bene ako kageni. Ubwo Gasana telephone ye yarasonaga ntayifate, Superstar bikamuyobera. Yahise yumva byose bimuzambanye akurikije ukuntu yari amaze kwishyiramo ko agiye gukorana na Gasana akazamutuma ibyuma by’imodoka ya Nissan muri Uganda.
Hashize akanya yongeye Guhamagara Gasana ni uko ku bw’amahirwe ahita ayifata, Superstar na we ntiyazuyaza guhita abaza impamvu abuze umugabo agira ati:
“None se ko ndebye nkababura mugiye he tutaganiriye? Ese ni amahoro!”
Gasana “Musore wihangane birantunguye mpise njya Uganda gusa ndamarayo Icyumweru ngaruke tunoze umugambi”
Superstar yahise yumva ibye biguyemo umukungugu yumva yahita asyigiza gusa arihangana asubiza uwo mugabo ati:
“Hm birantunguye gusa niba byari ngombwa nkunze uburyo mubikozemo. Gusa ndakeka ahubwo nabasobanurira neza inyigo ukuntu iteye mukaba mwaza nyuma y’icyumweru n’ubundi uzanye ibinoza amasezerano. Byaba binoroshye kuko ugiye mu gihugu cy’abaturanyi”
Gasana “Eeee! Ngaho mbwira uko biteye mu buryo burambuye.”
Superstar yatangiye kumusobanurira byinshi ku modoka za Nissan cyane ko yari yabishatseho amakuru ahagije yifashishije murandasi, amubwira ibiciro by’ibyuma n’ibikenewe byose, amubwira amafaranga yakoresha n’inyungu yakuramo, gusa kugirango amwizere amubwira ko amafaranga azayohereza nyuma y’iminsi ibiri (Superstar yari yizeye amafaranga yari yemerewe mbere y’igikorwa andi akazahabwa igikorwa kirangiye)
Gasana yarabanje ariyumviraa, ahita abwira Superstar ati:
“Ese ubundi mukorera hehe nyakubahwa, kandi ibintu byanyu mukora bifite uburambe bungana iki? Ese mukora ku buryo buzwi na Leta kandi mutanga imisoro? Mumbabarire kubabaza gutyo gusa nkunda gukora ibintu binyuze mu mucyo kandi bimpa umutekano. Banza unsubize dukomeze! Nubwo numvaga icyaba cyiza ari uko twazabiganiraho ngarutse.”
Superstar “Ee ibyo biroroshye! Mfite ibiro mu Mujyi hafi ya City tower, muri MIC gusa ndi gupanga kwimuka kandi nkunda gusanga abakiliya banjye aho bakorera. Company yanjye yitwa STAR CONSULTANCY, gusa ntabwo maze igihe kinini nikorera. Uburambe si ngombwa kuko nizeye ubusugire bw’ibyo nkora.”
Gasana “Ndumva ari byiza nakwishimira gukorana namwe, gusa kuko tutari kumwe munyoherereze inyigo yose ya gahunda twagirana, n’icyerekana ko muri Abanyarwanda, na numero iranga company yanyu mbashe kureba niba muri abizerwa”
Superstar “Yego nta kibazo! Cyangwa aho kugira ngo binagorane twahura mugarutse tukabinoza amaso ku maso.”
Basoje kuvugana Superstar yumva umugabo aramuhagamye neza neza amubereye nk’ibuye rishyushye mu muhogo. Superstar ntiyakundaga kubeshya cyangwa ngo yiyemeze ibyo atakora, gusa kuri iyo nshuro yumvise umutima we umuciriye urubanza ukuntu abeshye uwo mugabo, amwiyemeraho ibyo adafite. Yatekereje ukuntu yazahamiriza uwo mugabo agarutse ko yavugaga iby’ukuri, gusa abura inzira byacamo. Yatangiye kwibaza byinshi asa nkukuye icyizere n’amaboko kuri Gasana, yumva ibihumbi 100 by’abandi yariye bizamuhagama. Yabuze icyo akurikizaho ahita ajya gutega bus ngo agane mu Mujyi kureba Liliane wenda basi apfe kumusubizamo imbaraga n’ubushake binyuze mu kuganira n’uwo yari yarakunze akimubona. Yageze ku kazu k’abagenzi abanza kwicara ategereje nuko agiye kubona abona telephone ye irasonnye asanga ni wa mugabo wamuhaye ikiraka. Yahise yumva ubwoba bumutashye yibaza amagambo ari buvuge atangira gushya ubwoba ko yaba agiye kubeshya no kwiyemeza ibyo atazashobora. Yahise amwitaba,
Uwo mugabo “Bite Gad we, ugeze he utegura ishyirwa mu bikorwa by’amasezerano?”
Superstar “Bigeze ahantu hashimishije pe! Ahubwo byaba byiza tuje guhura ku mugoroba nkababwira uko biteye, n’uburyo mwampa amafaranga yo gukora icyiciro cya mbere cyo gutumiza ibyuma.”
Uwo mugabo “Sawa nta kibazo, saa kumi n’imwe umbwire cyangwa unsange hano ku kazi numvise ubwira ko umukiliya wawe wamusanga no mu rugo iwe. Gusa ntusibe kuko ndi kumva ntakwizeye cyane ko tutanaziranye. Uramutse utaje nagukurikirana cyane ko mfite ikikuranga”
Superstar “Ntimukwiye kugira impungenge rwose! Ariko ndumva neza gushidikanya mufite, nanjye sinjya mpfa kwizera ibyo ntarabona.”
Yasoje kuvuga ariruhutsa yumva ibye abiragije Imana! Imodoka yagezeho iraza nuko Superstar agenda inzira yose yitekerezaho na we atangira kwibaza niba ari we, cyangwa niba ari gukoreshwa n’imbaraga zindi zidasanzwe, yumva birarenze. Yibazaga niba ibyo arimo bizamuhira mu minsi 27 akumva rimwe na rimwe ari mu nzozi gusa akirinda kwitakariza icyizere cy’uko buri kintu cyose gishoboka.
Ntibyatinze Superstar yageze mu Mujyi avugana na Liliane nuko Liliane aza kumutegera aho aviramo mu modoka. Liliane yitegereje abagenzi bava mu modoka, agiye kubona abona Superstar aramanutse. Liliane yagize ngo ari kubonekerwa, yitegereje Superstar wambaye ikoti, utwaye agakapu k’abasirimu mu ntoki n’ikindi kintu kirimo ikoti bizinze neza, Liliane agirango ararota nuko kwihangana biramwangira ahita abwira Superstar ati:
“Ni ukuri uragaragara neza pe! Sinakekaga ko wamera neza gutya!”
Superstar “Buri muntu aberwa no kuba nabi, akanaberwa no kuba neza. Gusa urakoze mwiza!”
Liliane yahise amutwaza ka gakapu bagenda baganira gusa Liliane afite ibyishimo bivanze n’urujijo niko guhita abaza Superstar ati:
“Ariko ubundi uri muntu ki Gad? Nkurikije uko wanganiriye, uko waje i Kigali n’impamvu wahaje ndetse nuko byakugendekeye kose, ntabwo byumvikana ukuntu umeze neza gutya. Mfite ubwoba ko waba uri umwesikoro!”
Superstar “Erega ibintu byose ni ubwesikoro Lili. Mu gihe uhaye umuntu gahunda cyangwa ukagira icyo umusezeranya, uba umwesikora mu gihe ibyo wamusezeranyije bitari byaba cyangwa ugaragaze uburyo uri umwizerwa, gusa ndakumara impungenge z’impamvu meze neza gutya nkaba mfite na telephone y’icyerekezo. Gusa nanjye sinzi impamvu nkwisanzuraho pe!”
Liliane “Nguteze yombi”
Barahagaze nuko Superstar atangira kubara inkuru y’ukuntu ibintu byose byagenze ahereye nyuma y’uko atandukana na Liliane kugeza atanze icyangombwa cye arakomeza n’ibya Gasana kugeza ageze muri gare. Liliane yarumiwe atangazwa n’ukuntu Superstar ameze ahita amubwira ati:
“Nyagasani! Gad ubwo koko ibyo ntibizagutsinda i Kigali utanabonye ibihumbi 300 byo gufunguza papa wawe.”
Superstar “Lili uri njye wabyumva. Nta kindi kintu nakora ngo kimpe amafaranga angana atyo mu minsi 27 nsigaje. Keretse nibye kandi kwiba ni ugupfa. Gusa ndi umusore wizera ko ikintu cyose gishoboka, kandi nshira amanga yo kuvuga no gukora ikintu mu gihe cyose mbona nahagarara ku byo niyemeje kandi bikaba bitabangamira umuntu cyangwa ngo nanjye bimfungishe. Ikintu mbona ntabasha sinkiyemeza. Iteka nisigariza iturufu ku ruhande yo kuza kundengera, sinzi niba ari impano mfite gusa ndi n’umunyamahirwe”
Liliane yitegereje uwo musore abona afite inyota kuko iminwa yari yumye nuko aba aranyarutse ajya kugura amazi. Hashize akanya Superstar ategereje yatunguwe no kumva umugabo ataka inyuma ye ko bamwibye telefone kandi mu kureba neza abona ni we wenyine n’uwo mugabo bahari. Uwo mugabo yatangiye gufata Superstar mu makote avuga ko nta handi yaba igiye uretse kuba yibwe na Superstar. Liliane yahise aza asanga abantu bahuruye arumirwa. Bose batangiye kumuvugiraho bati:
“Ibisambo by’ubu ni ibyambaye neza.”
Bamwe batangiye no kumusunika benda kumukubita, ku bwa amahirwe abashinzwe umutekano ba gare baba barahageze berekera mu nzu ya polici yo muri gare. Superstar yari yacishije make maze ni uko Umupolisi wari urimo mukuru aba aramubajije ati:
“Musore ushobora kuba urengana! Zana icyangombwa cyawe kikuranga niba koko utari umujura”
Ibaze: Superstar arakizwa n’iki?
NTUGACIKWE NA EPISODE 9
Yanditswe na NIYONZIMA Eric – Rubay writer.
Yatunganijwe n’itsinda ry’ubwanditsi rya www.rubay.rw RUBAY (Rubay Stories).
A story powered by www.umuseke.rw
REBA YouTube Channel UMUSEKE TV video nziza nk’iyi. UKORA LIKE SHARE na COMMENT
UMUSEKE.RW


text:
Iki ni ikibazo umuntu yakwibaza ahereye ku isomo rya kabiri ryo kuri iki cyumweru cya mbere cya Adiventi,aho Pawulo aduha inama nk’izo yageneye Abanyaroma(Rm 13,11-14a):
« Cyane cyane mumenye ko aya magingo turimo,ari igihe cyo gushiguka mu bitotsi,kuko ukurokorwa kuturi hafi ubu ngubu kurusha igihe twakiriye ukwemera.Ijoro rirakuze umunsi ugiye gucya.Nitwiyake rero ibikorwa by’umwijima maze twamabare intwaro z’urumuri.Tugendane umurava nk’abagenda ku mugaragaro(amanywa),nta businzi,nta busambanyi,nta biterasoni,nta ntonganya,nta shyari.Ahubwo nimwiyambike Nyagasani Yezu Kristu. »
Ngo « ubara ijoro ni uwariraye ».Abarara bahagaze cyangwa babunza imitima bukarinda bucya,ku mpamvu zinyuranye,bazi neza uko biyambaza Yezu ndetse na Nyina ngo babone umuti n’igisubizo.
Ku manywa ho,ibisubizo byose aba ari bimwe:nta kibazo,ni sawa…Abenshi basubiza batyo nk’abadafite igihe.Abandi igihe kibabana kirekire pe,bukanga kwira kuko babuze uko bagira.Bwakwira nanone bugatinda gucya,ijoro rikareshya n’inzira.
Abakubitira abana kuryama kubera inzara,ntibaba bazi niba ababo bari bubone ibitotsi.Babigenza gutyo kuko baba batekereza ko ari byo byonyine byabatabara.Hari n’abadashobora kwiyaka biriya bikorwa by’umwijima kuko ari byo bituma bagoheka.Ni bwo bamwe bagasoma bakakuzuza ibondo kuko bazi ko mu rugo nta kindi bari buhasange cyo gushyira mu nda.
Ababyeyi babuze ayo bacira n’ayo bamira kubera amarira y’abana, hari ubwo bakizwa n’intonganya za wa mugabo utaha yivovota,abana bamwumva bakagira ngo ni intare, maze buri wese akirukira mu kirago,ni uko ibitotsi bikamutwara ku ngufu,agasinzira atabishaka.
Kuva mu bitotsi nk’ibyo ni ugushaka igisumbyeho no guhindura ingendo.Uwo wahungaga cyangwa bahungaga,azitoza gusangira no gutega amatwi ikibatera ayo amarira.Abasinzira ku manywa kuko baraye bakanuye ijoro ryose, bazamenyeraho igikomeye gikwiye gukurwaho.
Uwabafasha ni uwasubiza aka kabazo k’amayobera(devinette): nshobora kugenda ijoro n’umunsi ntataye umurongo.Haba hashyushye cyangwa hakonje,nta gisibya nkomeza urugendo.Abanjye,iyo mbiyeretse bakangutse baranyurwa.Ubwo ndi nde?
Icyumweru cyiza kuri buri wese.
By P.B


text:
Umunyarwenya wo mu gihugu cya Kenya, Timothy Kimani Ndegwa uzwi ku kazina ka Njugush yagarutse ku buzima bwe bwigeze kuba bubi aho we n’umugore we bigeze kubaho ubuzima bushaririye bwa gikene.
Uyu mugabo wigeze gutoranywa mu bakinaga umukino w’urwenya wa ‘Real Househelps of Kawangware’ wacanga kuri KTN, yagarutse ku rugendo rw’ubuzima bwe nyuma yo kuva muri uwo mukino ahamya ko ubuzima bwe bwashaririye cyane. Ni mu kiganiro yagiranye na Daily Nation aho avuga ko hari byinshi yagombaga kwigomwa mu kubaka izina dore ko atari umukino.
Njugush yavuze ubukene bagize bitewe no kubura amahitamo aho yagize ati “Navuye muri ‘Real Househelps of Kawangware’, nta gitekerezo kindi nari mfite cy’icyo nakora. Twaragiye turakena cyane. Twari twarahawe Firigo nk’impano mu bukwe bwacu akaba ariyo dukoresha nk’akabati kuko nta byo kurya twari dufite byo kuyishyiramo ndetse nta n’akabati kandi twagiraga. Nta kazi twari dufite, twagize igitekerezo cyo kwifata utuvideo dusekeje tukadushyira ku mbuga zacu nkoranyambaga.”Njugush n'umugore we Celestine Ndinda babayeho ubuzima bubi cyane
Njugush yakomeje yongeraho ko hari ubwo bigeze kugira icyizere ubwo umuntu yemeraga kubishyura kubera utuvideo twabo dusekeje ariko nyuma yaho nanone ibintu byasubiye irudubi nyuma y’uko byaje gupfa bataranafata na macye. Yabivuze muri buryo bwuzuye agahinda ati
"Umuntu yatwemereye kutwishyura amwe mu mavideo yacu asekeje. Sinajya nizera ko ibyo bintu bishobora kunyinjiriza amafaranga. Icyo gihe nagurishije TV ya 32-inch ku mashillingi 15,000 (132,373 Rwf), nkodesha Camera, ntira mudasobwa, niga gutunganya amashusho (editing) ubundi mfata amashusho; ibyo byose byari ukubera uwemeye kutwishyura maze nyuma ahita atubwira ko atagifite gahunda ndababara cyane mera nk’umusazi."Njugush yavuze agahinda n'ubukene batewe n'uwabemereye kubishyura
N’ubwo ibyo byateye agahinda kenshi Njugush ariko byanamweretse ko ashobora kwinjiza agafaranga biturutse mu rwenya aho yabivuze muri ubu buryo ati “Ibyo byatweretse ko niba umuntu yishimiye kutwishyura, n’ubwo amafaranga ataje ariko byibuze twakorera amafaranga ku bandi bantu.”Umunyarwenya Njugush ahamya ko uwabemereye kubishyura ntabikore byabateye imbaraga zo gukora
“Ubwo
iminsi yacu yo kubaho nabi ari amateka akomeye, ubu ntinya gutsindwa cyane.
Icyo nicyo gihora kintera gukora cyane. Mba nibaza umuntu aje mu minsi iri
imbere akambaza ngo ‘Habaye iki? Ko wakoraga cyane?’ Ibyo bintera guhora
mparanira gutsinda.”


text:
Abaturage bivumbuye , bata umuyobozi mu cyumba cy’inama, barigendera.
Hari abakomeje kwibeshya ngo ko abaturarwanda ni abanyabwoba cyane , ngo bazakomeza kurenganywa ubuziraherezo bituramiye ! Revolisiyo itangira iyo abaturage bake bake batangiye guhaguruka bakamagana akarengane bagirirwa , bakanga gushyira mu bikorwa amategeko avogera uburenganzira bwabo ! Aba baturage ba Kimihurura ni abo gushimwa no gushyigikirwa ! Kuki se nyine bagomba kwimurwa na Leta, ngo bagende bangarane abana….nta ndishyi cyangwa ingurane bahawe ? Agatsiko gakwiye kwisubiraho kakubahiriza uburenganzira bw’abaturage naho ubundi umunsi uzaba umwe ! Ngo hari ibintu 3 umwana w’umuntu ataba agifite ububasha bwo guhagarika : (1)Imvura y’amahindu yazindukiye kugwa, (2) Umukobwa wiyemeje kurongorwa , (3) n’Abaturage bahagurukiye gukora Revolisiyo ! Urabe wumva mutimamuke wo mu rutiba !
Soma iyo nkuru dukesha Igihe.com wiyumvire!
Nyuma y’uko Umujyi wa Kigali na Minisiteri y’Ubutegetsi bw’Igihugu inafite imibereho myiza y’abaturage basabiye bamwe mu batuye ahantu hashobora kwibasirwa n’ibiza mu Mujyi wa Kigali, abatuye mu Kagari ka Kimihurura Umurenge wa Kimihurura Akarere ka Gasabo mu duce twa Myembe na Kosovo bo ntibabikozwa kuko bavuga ko basashobora kwimuka nta ngurane bahawe.
Ibi aba baturage babitangaje ubwo kuri uyu wa 23 Werurwe 2012, Umuyobozi w’Akagari ka Kimihurura yagiranaga inama n’abaturage batuye mu muri utu duce ngo abagezeho uko bagomba gutangira kwimuka, ariko bamuta mu nama barigendera.
Amakuru dukesha Ikinyamakuru Izuba Rirashe avuga ko Umurenge wari wamenyesheje aba baturage ukoresheje inyandiko ko bahawe iminsi 90 ihwanye n’amezi atatu kugirango buri umwe mu bagomba kwimuka abe yamenye aho agomba kwimuka yerekeza ariko ntabwo babikoze.
Muri iyi nama mbere y’uko abaturage bikubura, Umunyamabanga Nshingwabikorwa w’Akagari ka Kimihurura yagize ati “Abaturage bakodesha batuye hariya mu Myembe hejuru y’imanga, bagomba gutangira kwimuka kimwe n’abatuye muri Kosovo mu gishanga. Ubwo tuzasigara tuvugana na ba nyir’amazu, ariko ubuzima bwabo butahatakariye.”
Sekamana Innocent ni umwe mu baturage bagomba kwimuka, yagize ati “Aha hantu twahatuye kera kandi twese turi abakene. Ni gute wavuga ngo guhera kuwa mbere abantu batangire bagende ? Tuzajya hehe ? Ibi ntibyumvikana.”
Nzamukosha Foibi nawe ni umuturage ugomba kwimuka, ati “Njyewe mfite abana kandi ubu si mfite amafaranga n’aho najya ngo nimuke. Ubu se nahava nkajya he nta ngurane ? Ubundi se ari twebwe n’abari batuye Kimicanga, ni bande batuye mu gishanga ? Ko babahaye ingurane ?”.
Ndengeyabahizi Jean Damascène, we ati “Niba bavuze gusenya, nibatwereke aho tujya n’uburyo tuzahubaka. Niba batubwiye kugenda noneho nibaduhe shitingi zo kubamo. Erega ntabwo dutuye hariya twiyanze, ni ubushobozi buke. Leta rero niduhe ingurane twimuke.”
Bizimana Jean Marie Vianey nawe ni umuturage uri mu bagomba kwimuka, yagize ati “Ntabwo Umuyobozi yatubwira ngo ku wa Mbere abapangayi bazabe bagiye, twaratanze imisoro ku bukode ngo byemere. Tumutaye mu nama nyine ! None se ko twamubazaga ibibazo ntabisubize ?! Natwe turagiye.”
Mu burakari bwinshi, abaturage bavuze ko bifuza Umuyobozi w’Akarere ka Gasabo bakavugana kuri iki kibazo, ko nta nama y’Umunyamabanga Nshingabikorwa w’Akagari bazasubiramo.
Madamu Marithe Umunyamabanga Nshingwabikorwa w’Akagari ka Kimihurura aganira n’ikinyamakuru Izuba Rirashe dukesha iyi nkuru, asobanura ibyo kuba abaturage bivumbuye bakamusiga mu nama itarangiye, yagize ati “Niba tubabwiye kwimuka, ntituvuze ko bahita bimuka aka kanya. Ubwo rero ni ikibazo kuba basohotse inama itarangiye. Buriya hazabaho kugirana inama nabo n’inzego zisumbuye.”
Mu baturage basabwa kwimuka, hari imiryango ituye hejuru y’imanga ya metero zirenga 30 z’ubujyakuzimu mu gace kitwa mu Myembe, abandi batuye mu gishanga cya Kosovo aho bibasirwa n’imyuzure.